Gosti N1 o evrointegracijama: Neophodno da postanemo uređenije društvo | N1 Srbija\nGosti N1 o evrointegracijama: Neophodno da postanemo uređenije društvo\n02.04.2019. |18.43 |\nNe postoji ijedno važnije pitanje za Srbiju od toga da zaista krenemo napred i postanemo uređenije društvo, rekao je Srđan Majstorović, predsednik Upravnog odbora Centra za evropske politike, govoreći o tome kakvi su izgledi da Srbija postane članica unije 2025. godine.\nPočetkom 2018. godine predstavljena je Strategija Evropske komisije za Zapadni Balkan, koja ne samo što je predvidela određene mehanizme koje će EU koristiti kako bi podržala države Zapadnog Balkana na putu ka članstvu, već i najavila mogućnost članstva Srbije i Crne Gore 2025. godine.\nUpitan da li je napredak u vladavini prava, odnosno poglavlje 23, (o pravosuđu i osnovnim pravima), ključni problem Srbije, Majstorović je rekao da to nije samo broj, već suština demokratizacije društva.\n"Ako nemate institucije koje se bave svojim poslom, zakone koji se primenjuju, niste spremni da postanete član uređenog kluba, i slogan - ovo radimo zbog nas samih, jeste veoma važan, ne vidim da postoji ijedan važniji problem za nas od toga da zaista krenemo napred i postanemo uređenije društvo", kazao je on.\nNije prirodno, dodao je, da zemlja koje se nalazi među najnaprednijima u procesu pristupanja u EU, ne zna ko je rušio u Savamaloj, na primer, i ne može da sruši nelegalno sagrađene objekte na drugim lokacijama.\n"To se ne toleriše. Ti slučajevi visoke vidljivosti će stalno biti u fokusu pažnje i EK i članica koje imaju posebno osetljiv stav prema poštovanju prava i primeni principa vladavine prava", kaže Majstorović.\nOn dodaje da je to uslov oko kojeg nema pregovora i on će definitivno diktirati budući tok pregovora.\n"Siguran sam da su sve institucije upoznate a time, i ne mogu biti zadovoljan tempom kojim se suočavamo sa izazovima", zaključio je.\nGovoreći o godini pristupanja Srbije EU, Majstorović je ocenio da je 2025. godina pominjana kao mogućnost ako Srbija odradi sve što je do nje, ali u ovom trenutku, kako kaže, postoji manjak entuzijazma na obe strane.\nVladimir Pavlović iz Beogradske otvorene škole, rekao je da ga brine i ne sviđa mu se licitiranje sa godinama kada ćemo postati punopravni član EU, a to pominjanje roka je sada prvi put došlo sa druge strane stola i stvorilo velika očekivanja.\nAko vam 75 odsto građana kaže da je spremno za reforme koje nosi proces evropskih integracija, znači da na tome treba insistirati. Ako građanima približimo da je to što oni žele stabilnost institucija, vladavine prava, zaštita prava, institiranje na tržišnoj ekonomiji - verovanje u vrednosti koje nosi politika EU, onda smo na dobrom smo putu i godine nisu bitne, ocenio je Pavlović.\n"Neophodno je da sednemo za sto i razgovaramo šta kao društvo treba da uradimo da idemo napred", kazao je.\nevrointegracije Srđan Majstorović EU Srbija


Bokan: Cilj je plej-of ABA lige, veće budžete imaju Zvezda, Partizan i Cedevita – Volim Podgoricu\nPočetna/SPORT/Košarka/Bokan: Cilj je plej-of ABA lige, veće budžete imaju Zvezda, Partizan i Cedevita\nBokan: Cilj je plej-of ABA lige, veće budžete imaju Zvezda, Partizan i Cedevita\nAdmin Send an email 8. Jula 2019.\nPredsjednik KK Budućnost Voli Dragan Bokan rekao je da se nada da će Slobodan Subotić voditi ekipu godinama i da će je vratiti na vrh ABA lige.\nSubotić je danas predstavljen kao novi trener “plavih”, a prvi čovjek kluba govorio o ciljevima i ambicijama u narednoj sezoni.\n„Svaki put kada se Budućnost plasira među četiri u ABA ligi je veliki uspjeh, kada igra finale ogroman uspjeh, a kada je osvoji – to je nevjerovatan uspjeh“, rekao je Bokan.\nBudućnost ima peti budžet u ABA ligi naredne sezone, rekao je Bokan.\n„Crvena zvezda ima ubjedljivo najveći budžet, najveći i u istoriji kluba.Tu je Partizan, koji će imati možda još veći budžet nego u vremenu kada je ekipu vodio Duško Vujošević. Tu je Cedevita Olimpija, jako ozbiljan projekat. Takođe, prvi put u Crnoj Gori dva kluba imaju isti budžet, a siguran sam da je Mornar potrošio do sada više nego mi“, rekao je Bokan.\n„Idemo utakmicu po utakmicu. Pred nama je i Evrokup, kao takmičenje u kome možda možemo da iznenadimo, jer finalisti idu u Evroligu. Tom takmičenju ćemo se posvetiti jače nego ikad. Što se tiče ABA lige, cilj nam je plasman među četiri najbolja tima i da probamo da iznenadimo, kao prije dvije sezone“.\nIza Budućnosti je još jedna uspješna sezona, rekao je Bokan\n„Ostaje žal što nismo osvojili ABA ligu, da povežemo dvije godine u Evroligi. Ali, šta je tu je – igrali smo finale u pet mečeva, osvojili duplu krunu u Crnoj Gori“.\nKlub je finansijski stabilan, naglasio je predsjednik.\n„Organizaciono rastemo, možemo da konstatujemo da učešće u Evroligi nije napravio veći problem kada su finansije u pitanju. U narednih deset dana ćemo završiti sve obaveze iz prethodne sezone, imamo dug od jedne plate za određeni broj igrača, ali to ćemo riješiti naredne sedmice. Postojao je strah da bi učešće u Evroligi možda moglo da poremeti finansijsku stabilnost, ali je uprava kluba uradila sve da to toga ne dođe. Uspjeli smo u tome“, kazao je Bokan.\nPonovio da je Budućnost drastično oštećena u finalu plej-ofa sa Crvenom zvezdom, ali…\n„Promijenjen je menadžment i drago mi je da imamo partnere među klubovima u ABA ligi, koji, takođe, žele da se takmičenje razvija, a prethodni menadžment je bio direktno odgovoran za ono što se događalo“, kazao je Bokan.\nOn je najavio da će Saša Pavličić-Bekić, koji je prošle godine bio disciplinski sudija ABA lige, preuzeti vođstvo tog takmičenja od naredne sezone.\nNEĆETE VJEROVATI SVOJIM OČIMA: Pogledajte kako su Bečići nekada izgledali (FOTO)\nPODRŠKA JANOVIĆA: "Eumetrija" značajna za približavanje evropskih vrijednosti


Iako je više od 300.000 domaćinstava koja nemaju rešeno stambeno pitanje, malo je onih koji mogu da kupe stan. Podaci Nacionalne korporacije za osiguranje kredita pokazuju da je i u ovoj godini nastavljen trend pada prodaje.\nU Srbiji je od 2008. godine prodaja stanova pala za oko 50 odsto. Gradnju dodatno poskupljuje, a investitore obeshrabruje, dugotrajno čekanje građevinske dozvole.\nNenad Đorđević iz Klastera nekretnina kaže da je pao broj realizovanih prodaja što zbog nemogućnosti ljudi da se finansiraju kreditima zbog ukidanja subvencionisanih stambenih kredita, što zbog opšte klime da cene nekretnina padaju i da ljudi ne investiraju pare u nekretnine nego prosto štede.\nCena same izgradnje kvadrata je oko 400 evra, koliko i prosečna plata u Srbiji, a prodajna cena je oko tri puta veća.\n"Srbiji je potrebno oko 70.000 novih stanova godišnje. Beograd kao najveće tržište bi trebalo da izvrši korekciju dužine izdavanja građevinskih dozvola i svede proizvodnu cenu stanova na onu meru kakva je tržišna moć stanovništva", kaže Goran Rodić iz Građevinsko-industrijske komora Srbije.\nGradski menadžer Beograda Goran Vesić kaže da se slaže da bi cena gradskog građevinskog zemljišta mogla da bude niža, ali da će novi zakon to na neki način odrediti.\n"Vi imate investitore u Beogradu koji izbegavaju plaćanje gradskog građevinskog zemljišta. Mi smo zatekli preko 12 milijardi, skoro 13 milijardi zaostalih obaveza prema gradu", istakao je Vesić.\nGrađevinci šansu vide u masovnoj jeftinoj stanogradnji za koju bi u Srbiji bili kupaca.\n"Brzina i cena izdavanja građevinskih dozvola je jedna od osnovnih stvari koje investitori gledaju kada odlučuju da li će doći u Srbiju. Imamo mali priliv stranih direktnih investicija, domaća privredna aktivnost ne ide i veliki je uzrok građevinska dozvola", kaže Ana Brnabić iz NALED-a.\nPoboljšanju uslova poslovanja trebalo bi da doprinese novi Zakon o planiranju i izgradnji.\nMinistarka saobraćaja infrastrukture i građevinarstva Zorana Mihajlović očekuje da će novi zakon, koji će biti u novembru u parlamentu, dati mogućnost da imamo dozvolu za 28 dana. "Sledeće godine već sredinom godine elektronsku građevinsku dozvolu i time bismo zaokružili taj proces", rekla je Mihajlovićeva. Program masovne stanogradnje po pristupačnijim cenama, najavljivan početkom maja ove godine, prema najavama iz Vlade, sačekaće 2015. u godinu.\nDatum: 04.11.2014 Izvor: RTS


Federer bez problema do osmine finala, poraz Venus, Serena ipak premoćna – BiGportal.ba\nFederer bez problema do osmine finala, poraz Venus, Serena ipak premoćna\nRodžer Federer, jedan od najboljih tenisera današnjice, savladao je Jan-Lenarda Štrufa iz Nemačke sa 3:0 u trećem kolu Vimbldona.\nFederer je još jedanput prošao dalje bez izgubljenog seta, a sada je ‘nastradao’ Štruf sa 6:3, 7:5, 6:2.\nRodžer je ovom pobedom napravio još jedan korak ka odbrani titule na Vimbldonu, a put mu je dodatno olakšan ispadanjem Marina Čilića u drugoj rundi.\nFederer u osmini finala igra sa ‘specijalistom za travu’ Adrijanom Manarinom iz Francuske, koji je posle pet setova bio bolji od Danila Medvedeva – 6:4, 6:3, 4:6, 5:7, 6:3.\nDžon Izner se takođe plasirao dalje pobedivši moldavskog tenisera Radua Albota sa 6:3, 6:3, 6:4. On se u osmini finala sastaje sa Stefanosom Cicipasom, koji je posle tri vrlo laka seta protiv Tomasa Fabijana, ‘nagazne mine’ Stena Vavrinke, zakazao duel sa visokim Amerikancem.\nHolandska teniserka Kiki Bertens uspela je da eliminiše Venus Vilijams sa Vimbldona pobedivši je u okviru treće runde.\nBertens je bila bolja posle dugih dva časa i 41 minuta igre i trijumfovala rezultatom 6:2, 6:7 (5), 8:6.\nVilijams, deveta teniserka sveta, nastavila je da niže loše rezultate na Grend slemova, jer je i na Australijan openu i na Rolan Garosu takmičenja završavala u prvim kolima.\nSada je, ipak, barem ‘dogurala’ do treće runde. Bertensova se u osmini finala sastaje sa boljom iz okršaja Karoline Pliškove iz Češke i Mihaele Buzarnesku iz Rumunije.\nDona Vekić takođe je bila uspešna pobedivši belgijsku teniserku Janinu Vikmajker rezultatom 7:6, 6:1.\nJuliji Gerges bio je potreban jedan pravi mali ‘maraton’ kako bi savaldala češku teniserku Barbaru Stricovu. Zgodna Nemica do prvog seta je došla posle taj-brejka, da bi Stricova sa 6:3 ipak meč uvela u odlučujući set. Tu se bolje snašla Gerges, koja je posle nekoliko uzastopnih brejkova vezala četiri poena na svoj servis i trijumfovala sa 10:8.\nSerena Vilijams plasirala se u osminu finala Vimbldona pobednom nad francuskom teniserkom srpskog porekla Kristinom Mladenović.\nMladenovićeva je bila potpuni autsajder u ovom duelu, ali se dobro držala tokom celog meča, ali ipak izgubila sa 7:5, 7:5.\nKristina je sa 5:3 vodila u prvom delu igre, ali je od tog trenutka totalno stala sa igrom koju je imala do tog trenutka, pa Serena sa četiri gema zaredom osvaja prvi set.\nU drugom setu smo videli po jedan brejk na obe strane, pa su se ishod tog dela igre rešavao u taj-brejku. U nezvaničnom trinaestom gemu seta Vilijams je bila premoćna i sa 7:2 obezbedila plasman u osminu finala.\nOna se u narednom kolu sastaje sa Evgenijom Rodinom, 29-godišnjom Ruskinjom koja je napravila senzaciju izbacivši Medison Kiz.\nPobedu je ostvarila i Čehinja Karolina Pliškova, koja je posle preokreta eliminisala rumunsku teniserku Mihaelu Buzarnesku sa 3:6, 7:6, 6:1.


Navijači Milana u šoku, Kinez odbio dve ponude! - Sportske.net\nNavijači Milana u šoku, Kinez odbio dve ponude!\nIako se pričalo da će otići, on je navodno prošle nedelje odbio da pregovara o prodaji većinskog paketa akcija.\nMilan će dobiti odluku UEFA o odbijanju plana za FFP naredne nedelje, što je bio uslov da fondovi kojima su dužni novac pristanu da refinansiraju obaveze. To bi značilo da vlasnici porodica Li, moraju u narednih 10 meseci, do oktobra 2018. da isplate kompletnu pozajmicu od 303 miliona evra.\nRačunalo se da će suočen sa tim, Kinez pristati da proda klub i izvuče se iz ove situacije, ali on je navodno odbio i Arape koji su ga kontaktirali preko američkih posrednika, ali i ponudu italijanskih investitora.\nMilan je mogao da se vrati u ruke Italijana, naime ponudu je predstavio Roberto Poli, nekada saradnik Berluskonija i čovek koji je bio predsednik ENI jedne od najvećih korporacija na Apeninima.\nOvaj bivši univerzitetski profesor je sada van Berluskonijeve imperije, iako je član upravnog odbora Fininvesta, ali nema veze sa kompanijom u smislu da bi ona ponovo bila vlasnik kluba.\nNema detalja o ponudi, kako piše "Korijere dela Sera", Li je odbio da proda većinski paket akcija, ali je spreman da pregovara o manjinskom, da ustupi jedan deo, za šta niko nije zainteresovan, jer ne vide razlog da ulažu, sa vlasnikom koji osim što vuče sumnjive poteze, iza sebe ima repove prošlosti.\nMilan večeras dočekuje Bolonju, to je pokušaj Gatuza da posle nesrećnog remija u Beneventu i poraza od Rijeke u LE stigne do prve pobede na klupi "Rosonera".


AMERIKANCI OPTUŽILI RUSIJU ZA TERORIZAM?! Rusi više puta demantovali takve navode!\nMinistar unutrašnjih poslova pri Vladi nacionalnog jedinstva Libije Fathi Bašaga izjavio je da vlasti u Tripoliju nemaju ništa protiv izgradnje američke baze na teritoriji Libije koja bi služila kao faktor obuzdavanja za mešanje drugih zemalja.\nKako je rekao, Libija je važna zemlja Sredozemlja zbog njenih ogromnih naftnih rezervi koji se prostiru na obali u dužini od 1.900 kilometara, na šta Rusija gleda kao na ''vrata u Afriku''.\n- Ukoliko Amerikanci zatraže da se izgradi baza za borbu protiv terorizma, kao i za obuzdavanje drugih zemalja koje se mešaju u naša unutrašnja pitanja, mi ne bismo imali ništa protiv - ocenio je Bašaga.\nU osvrtu na pitanje premeštanja...


Mesto u muzeju našao je i beli tigar\nZgrada muzeja u Njegoševoj ulici služi kao depo za milione eksponata od kojih su najmanji mikroskopski fosili, a najveći - skelet mamuta.\n- Mi smo muzej sa najmanjim izložbenim prostorom, koji se nalazi na Malom Kalemegdanu, a u privremenom smeštaju smo od 1935. godine. Eksponate čuvamo u depoima, po svim pravilima, ali je sve to opet neuslovno. Jedina smo metropola u Evropi u kojoj Prirodnjački muzej nema stalnu postavku, a jedna smo od najstarijih nacionalnih institucija ovog tipa - priča direktor Slavko Spasić, napominjući da je velika tuga, što je ovo blago mahom nedostupno građanima.\nOvde uvek ima šta da se sklapa\nMuzej čuva 120 zbirki, a do pojedinih eksponata u depoima teško je i prići. Tako skelet mamuta pronađenog u Srbiji stoji “rasklopljen” u rafovima.


Schröder: Njemačka će pomoći BiH na putu u EU - Klix.ba\nNjemačka će pomoći BiH na njezinom putu u Evropsku uniju, kazao je njemački kancelar Gerhard Schroeder na današnjem sastanku s predsjedavajućim Vijeća ministara BiH Adnanom Terzićem u Berlinu.\nKako je saopšteno iz Vijeća ministra, tokom današnjeg sastanka predsjedavajući Terzić upoznao je kancelara s ostvarenim napretkom u ispunjenju preporuka definiranih u Studiji izvodljivosti EU-a za BiH. Tom prilikom Terzić je naglasio spremnost BiH za početak pregovora o potpisivanju Ugovora o stabilizaciji i pridruživanju.\nNjemački kancelar izrazio je ohrabrenje ostvarenim napretkom u našoj zemlji te dodao da bh. vlasti i građani moraju ustrajati u reformama. On je naglasio da je Njemačka spremna pružiti podršku BiH za pristupanje Partnerstvu za mir.\nUz ocjenu da je SR Njemačka dokazani prijatelj BiH, predsjedavajući Terzić i kancelar Schroeder složili su se da dobre političke odnose treba pratiti ekonomska saradnja, koja se, naglašeno je, može unaprijediti. Kancelar Schroeder prihvatio je poziv predsjedavajućeg Terzića da uskoro posjeti našu zemlju.\nInače, u delegaciji BiH koje boravi u posjeti Njemačkoj, osim predsjedavajućeg Terzića su i zamjenica ministra vanjskih poslova Lidija Topić i direktor Direkcije za evropske integracije Osman Topčagić.


Stigao je savršen porodični DSLR – novi Canon EOS 250D - BIZlife\nCanon Europe najavio je puštanje u prodaju modela Canon EOS 250D, najlakšeg DSLR fotoaparata sa pokretnim ekranom na svetu. Namenjen porodici koja želi da napravi korak dalje od fotografije pametnim telefonom ili da poboljša trenutni fotoaparat, EOS 250D zabavan je i jednostavan način za korišćenje DSLR-a, napunjen najnovijom tehnologijom koja korisnicima pruža izuzetan uvod u fotografiju sa izmenjivim objektivima u malom i laganom telu.\nNaslednik Canon-ovog višestruko nagrađivanog modela EOS 200D, EOS 250D ima vođeni korisnički interfejs za jednostavno korišćenje, veliki Dual Pixel CMOS APS-C senzor rezolucije 24,1 megapiksela, mogućnost snimanja filmova u 4K, superbrz i odzivan automatski fokus i izvanrednu mogućnosti povezivanja na pametne uređaje. Pored toga, fotoaparat ima DIGIC 8, Canon-ov najnoviji procesor slike koji pokreće mnoge od njegovih funkcija, uključujući 4K snimanje filmova, 4K ubrzani protok vremena (time-lapse) i 4K vađenje kadrova iz 4K filmova.\nNeposrednog rukovanja u laganom i kompaktnom telu, EOS 250D omogućava celoj porodici da uživaju u beleženju životnih iskustava, bilo kad i bilo gde. Zahvaljujući vođenom korisničkom interfejsu to se radi bez muke, od trenutka kada se fotoaparat uključi, uz uputstva i savete na ekranu koji osiguravaju da svako može da izvuče maksimum iz fotoaparata. Korisnicima je takođe lako da zabeleže svoja iskustva na maštovite načine pomoću Canon-ove funkcije Creative Assist (kreativna asistencija), kompleta alatki za efekte, filtere i podešavanja boja koje se primenjuju na fotografije kada se kadrira snimak ili nakon što je snimljen.\nCanon-ov DIGIC 8 procesor slike podržava niz poboljšanja u preciznosti automatskog fokusa u prikazu uživo, kao i funkcije Eye AF, Auto Lighting Optimizer, Digital Lens Optimizer i Highlight Tone Priority za oštre slike u visokoj rezoluciji koje su spremne za deljenje direktno iz fotoaparata. Senzor od 24,1 megapiksela senzor dobro radi pri slabom svetlu i omogućava plitku dubinsku oštrinu, dodajući predivni pozadinski boke na drage porodične portrete. Vrhunska tehnologija fotoaparata u kombinaciji sa lakoćom korišćenja čini model EOS 250D savršenim DSLR-om za one koji žele da zabeleže dragocene porodične trenutke tako da u njima mogu da uživaju i brojne naredne generacije.\nEOS 250D je fotoaparat za svaku priliku. Njegov intuitivni Vari-Angle ekran osetljiv na dodir omogućava ugodno snimanje iz raznih uglova, zahvaljujući čemu je pravljenje porodičnih selfija uživanje, a snimanje vloga moguće bez muke. Canon-ova tehnologija Dual Pixel CMOS AF takođe će porodicu i prijatelje držati u oštrom fokusu prilikom snimanja slika ili video zapisa preko ekrana osetljivog na dodir. Pružajući klasično iskustvo snimanja, EOS 250D ima optičko tražilo sa odzivnim automatskim fokusom u 9 tačaka, tako da trenuci mogu jasno da se kadriraju, baš onako kako se vide golim okom.\nKada su slike i video-zapisi spremni za deljenje, EOS 250D se bez muke integriše sa pametnim uređajima putem tehnologija Bluetooth® i Wi-Fi korišćenjem besplatne aplikacije Canon Camera Connect za iOS i Android. Iz nje slike i video zapisi mogu da se preuzmu na pametan uređaj, da se pregledaju i postave na društvene medije ili podele sa prijateljima i porodicom.\nAplikacija Canon Camera Connect takođe omogućava daljinsko snimanje sa pametnog uređaja, što je savršeno za beleženje porodičnih grupnih snimaka ili selfija bez držanja aparata. Snimci onda mogu da se pošalju na upareni pametni uređaj istog trenutka kada su snimljeni pomoću funkcije Automatic Image Transfer, pružajući spokojnost da su voljene uspomene bezbedne zbog rezervne kopije.\nEOS 250D je dostupan u tri elegantne završne obrade: crnoj, beloj i srebrnoj i deo je Canon EOS ekosistema, koji se sastoji od preko 80 objektiva vrhunske klase, bliceva i dodataka, pružajući optimalan nivo izbora za korisnike koji žele da prošire mogućnosti fotoaparata.\nVođene i kreativne funkcije modela EOS 250D u kombinaciji sa Canon-ovom najsavremenijom tehnologijom će porodicama postaviti osnove za vrhunsko pripovedanje i opremiti ih alatkama i znanjem da naprave predivne uspomene jednim klikom.\nEOS 250D će biti dostupan od 25. aprila 2019. godine.\nPovećanje produktivnosti i efikasnosti za male firme: Canon uvodi dva nova multi...


ŠAH - MOZGALICE - ENIGMATIKA - KVIZOVI: Tura 10 - rezultati takmičenja\nTura 10 - rezultati takmičenja\nNa jučerašnjem jubilarnom takmičenju u rešavanju anagrama (TURA 10) učestvovalo je 20 rešavača, a najviše poena skupio je Ivan Andonov, koji je kao i ja imao 49 rešenih zadataka od ukupno 50. Presudili su bonus poeni koje je Ivan dobio za rešenje skrivenog anagrama. Na trećem mestu bio je Miloš Karna, s takođe odličnim rezultatom i 44 tačna odgovora.\nAnagrami koje je pripremio Nenad Savić nisu bili nimalo jednostavni, ali dopali su se takmičarima, koji su uživali u rešavanju. Detaljan izveštaj i kompletnu statistiku možete pogledati NA OVOJ ADRESI.\nNenad 11/5/20 13:40\nZorane, hvala na pomoći oko najave takmičenja i naravno na učešću i odličnom rezultatu! Hvala svima na lepim komentarima, drago mi je da vam se ideja dopala, ali mi je i krivo zbog onih koji nisu primetili skrivenu reč.


On se nada da će u poslednjem kolu tribine stadiona "Rajko Mitić" biti pune, i da će crveno-beli imati veliku podršku navijača.\n- Želeo bih da na meču sa Voždovcem pred punim tribinama podignemo pehar i da na pravi način proslavimo osvajanje titule sa našim navijačima. Ovaj tofej mi je drugačiji jer sam sada najstariji i najiskusniji u ekipi i osećam ga na neki poseban način. Ovo će mi biti drugi put da kao kapiten Zvezde podižem pehar i mogu da kažem da sa nestrpljenjem očekujem taj trenutak. Od naših navijača tog dana očekujem, kao i uvek, nešto neponovljivo i nešto što do sada nije nigde bilo viđeno – rekao je Milijaš.\n- Sigurno ću ovu sezonu pamtiti mnogo bolje nego neke prethodne, posebno zbog dobrih rezultata u domaćem prvenstvu, kao i u Evropi. Dugo godina nismo ostvarili ovakav uspeh i sigurno će se o ovoj sezoni još dugo pričati i svi ćemo je pamtiti. Nadam se da će se sledeće godine desiti još bolji rezultati pa da mogu da zaboravim što pre ovu titulu, a da pamtim novu, osvojenu još dominantnijom i boljom igrom. Navijam za to da ovaj pehar ne pamtim najduže - naveo je bivši reprezentativac Srbije.\nZvezdin kapiten u crveno-belom dresu osvojio je četiri šampionske titule. Do sada je u tri mandata nastupao za tim iz Ljutice Bogdana, a za to vreme odigrao je 243 utakmice i postigao 68 golova.\n- Pamtim prvu titulu koju sam osvojio u crveno-belom dresu, kao i svakom Zvezdašu i meni taj moment zauzima posebno mesto u srcu. Sa druge strane, najteže je bilo kada smo pod vođstvom Slaviše Stojanovića osvojili šampionski pehar. Imali smo problema u klubu, dugo se čaklala ta titula. Posle sedam godina uspeli smo da je vratimo na Marakanu i ona mi je baš ostala u sećanju. Hvala Bogu, došla su lepša vremena i sada se svi zajedno radujemo novim uspesima – poručio je Milijaš.


Valensa: Da sam bio na mestu SAD, srušio bih ruske avione - Nova Borba\nValensa: Da sam bio na mestu SAD, srušio bih ruske avione\nBivši poljski predsednik istakao da bi približavanje ruskih aviona oko Baltičkog mora shvatio kao pretnju i gađao ih\nBivši poljski predsednik je uveren da takva reakcija ne bi izazvala vojni sukob, prenosi Sputnjik.\n„Kakav sukob? Niko ne želi sukob, uključujući Rusiju. Ona, međutim, želi da postigne pobedu zastrašivanjem i ucenjivanjem. Rusija ne može sebi da dozvoli sukob, to je užasno skupo“, rekao je političar.\nU aprilu su SAD optužile rusku vojsku za opasno približavanje aviona Su-24 američkom razaraču „Donald Kuk“, koji je izvodio vojne vežbe u međunarodnim vodama Baltičkog mora.


Nastavljaju se aktivnosti na jačanju antikorupcijskog sistema u Kantonu Sarajevo » IlijašNet\nRedakcija 21. apr 2021 ID: 14487\nOvim povodom, predsjedavajući Okerić je podsjetio da je korupcija „rak-rana“ cjelokupnog bosanskohercegovačkog društva i da se toj pošasti potrebno suprotstaviti, prije svega, političkom opredijeljenošću i na institucionalan način.\n„Živimo za dan kada će ovaj model biti primijenjen na svim nivoima vlasti širom Bosne i Hercegovine, kako bismo unaprijedili vladavinu prava koja je centralna kategorija države i uprave. Samo se zakonskim propisivanjem antikoruptivnih mehanizama mogu postići trajni željeni efekti. Neke smo zakone već donijeli 2019. godine, poput Zakona o porijeklu imovine izabranih i imenovanih dužnosnika ili propisa kojima su uspostavljeni registri zaposlenih i imenovanih lica u Kantonu Sarajevo, a neki su već spremni da se stave u proceduru, poput Zakona o prevenciji i borbi protiv korupcije. Taj će zakon sadržavati propise o zabrani nepotizma i stranačkog zapošljavanja, zatim zaštitu prijavitelja korupcije (zviždača), a u pripremi je i nova uredba o dodjeli sredstava neprofitnim organizacijama i udruženjima iz Budžeta KS. Dodatni iskorak u transparentnosti su i uspostavljeni online registri poticaja razvoja male privrede, podsticaja u poljoprivredi, kao i transfera neprofitnim organizacijama i pojedincima iz budžeta Kantona Sarajevo“, rekao je Okerić.\n„Zato je borba protiv korupcije i uspostavljanje vladavine prava naše trajno opredjeljenje i postavljena je u vrh prioriteta skupštinske većine u Kantonu Sarajevo. Nastavljamo još odlučnije“, zaključio je Okerić.\nNa kraju, Larson je izrazio svoju želju i očekivanja da i drugi kantoni slijede primjer Kantona Sarajevo u kreiranju i implementaciji sistemskih antikorupcijskih rješenja.\nUkoliko smatrate da sadržaj objavljen ovdje krši Vaše autorsko, lično ili drugo pravo ili interes, možete zahtijevati objavu odgovora ili ispravke. Sadržaj iznad je u naš sistem unešen 21. apr 2021 @12:00 od strane autora Redakcija osim ako nije navedeno drugačije (preuzeto, izvor obavezan) i numerisan je unikatnim brojem SN1/2104-211200-14487 koji možete koristiti tokom prijave kako bi znali o kojem se sadržaju radi. Sve pritužbe i prigovore možete slati na e-mail adresu ilijasnet@gmail.com. Materijal poslat na ovu e-mail adresu će se smatrati pravovaljanim. Svi drugi oblici prigovora neće se smatrati relevantnim i portal IlijašNet nema obavezu postupiti po istim. Komentari na društvenim mrežama ne predstavljaju stavove portala IlijašNet te su odgovornost autora komentara.\nTeža saobraćajna nesreća u Vareš Majdanu\nMinistar Osmanović i koordinator Ünal dogovorili modalitete podrške boračkoj populaciji u KS


Bogati Britanci kupuju državljanstva zbog Bregzita | EurActiv Serbia\nBogati Britanci kupuju državljanstva zbog Bregzita\nBroj britanskih biznismena zainteresovanih za "kupovinu" državljanstva zemlje koja nudi bezvizna putovanja u EU znatno je povećan jer su očekivanja da Britanija i EU postignu post-Bregzit trgovinski sporazum sve manja, kažu u kompanijama koje se bave "migracijom investicija".\nKompanija Astons saopštila je da je interesovanje klijenata za sticanja kiparskog ili grčkog državljanstva povećano u tekućem kvartalu za 50 odnosno 30% na godišnjem nivou, s obzirom da je ostalo manje od četiri meseca do trenutka kada vlasnici britanskog pasoša verovatno više neće uživati u slobodi kretanja širom EU.\nI kompanija Henli i partneri (Henley & Partners) je izvestila o povećanju broja zahteva za savetovanje oko prijava investicija radi sticanja boravišta ili državljanstva na Malti, u Portugalji, Austriji i na nekoliko karipskih ostrva. Te zemlje nude pravo boravišta, putovanje bez viza u EU i državljanstvo ulagačima u lokalni biznis ili nekretnine.\nDržavljani neki karipskih država, uključujući Svetu Luciju i Sveti Kristofer i Nevis, uživaju povoljniji pristup EU zahvaljujući bliskim vezama sa članicama Unije kao rezultat istorijskih, diplomatskih i trgovinskih aranžmanana.\n"Ovde nije reč o turistima. Reč je o zajednici veoma bogatih Britanaca koji stalno moraju da putuju i provode dosta vremena u EU", kažu u kompaniji Henli i partneri.\nInteresovanje za dodatno državljanstvo raste, iako Evropska komisija razmatra kako da zauzda "prodaju" pasoša i viza od strane članica EU bogatim strancima. Komisija strahuje da te šeme mogu da iskoriste organizovane kriminalne grupe.\nBoravište na Kipru može da se obezbedi za dva mesesa kupovinom nekretnine vredne 300.000 evra. Za državljanstvo Kipra potrebno je šest meseci i investicija od minimalno dva miliona evra u nekretninu.\n"Investicije na Kipru i u karipske zemlje su veoma popularne... uglavnom među veoma bogatim Britancima koji razmišljaju o budućnosti i životu posle Bregzita", rekao je Astonsov portparol Konstantin Kaminski.\nHenli i partneri, koji savetuju klinete oko pitanja vezanih za državljanstva i boravišta, saopštili su da je broj klijenata koji traže alternativno državljanstvo i dozvolu boravišta uz investiranje porastao za 40% u prvom kvartalu 2020. (pre "zaključavanja" zbog korone u drugom tromesečju) u odnosu na ista tri meseca 2019.\nOd 1. jula je interesovanje ponovo ojačalo i beleži se rast od 15% na godišnjem nivou u periodu do 10. septembra, a s obzirom na približavanje kraja perioda tranzicije za Bregzit.\nU toj kompaniji kažu da su klijenti sve više zainteresovani za zahteve za karipska državljanstva, koja će im verovatno dati bolje uslove za putovanja u EU nego britansko, i gde se traži minimalna investicija a proces odobravanja traje kraće.\nDržavljanstvo Svete Lucije koje omogućava putovanje bez viza u 146 zemalja, može da se dobije za oko četiri meseca i uz ulaganje od minimalno 76.152 funte, pokazuju podaci Astonsa.\nZa manje od 40.000 funti investitori mogu da dobiju državljanstvo Svetog Kristofera i Nevisa i putovanja bez viza u 156 zemalja i to za oko 60 dana.\nS druge strane, državljanstvo Malte traži investiciju od oko milion funti ali taj proces može da traje do 14 meseci.\nPortugalija pak obično obradi zahtev po osnovu investicije za tri meseca ali investitorima daje samo boravište i putovanja bez viza u 26 zemalja.\n"Veoma bogatim ljudima obično je vreme važnije od sume i mnogi nastoje da obezbede još jedno državljanstvo što pre, s obzirom na pandemiju", rekao je direktor Astonsa Artur Sarkisian.\nU međuvremenu je Brisel pod pritiskom da zauzda šeme članica EU za davanje državljansta ili boravišta u zamenu za investiciju.\nNemački evroposlanik iz grupe Zeleni Sven Gigold smatra da ta vrsta prodaje državljanstva "predstavlja ozbiljnu pretnju bezbednosti EU i borbi protiv korupcije".\n"Pasoši EU i vize nisu roba. Novac ne sme da bude kriterijum za državljanstvo i pravo boravka u EU", istakao je Gigold.


Ponedeljak, 17/06 - Fudbal, Finska, Veikkausliiga\n17/06VPS vs KuPS1X2tip: 2\nPosle duže vremena za vas smo analizirali jedan meč finskog šampionata. U pitanju je duel između VPS-a i Kups-a koji je na programu od 17 časova i 30 minuta.\nFudbaleri VPS-a igraju katastrofalno ove sezone i trenutno se potpuno zasluženo nalaze na pretposlednjem mestu na tabeli uz podatak da imaju isti broj bodova kao i poslednji KPV. Na sve to, ova ekipa u poslednjih pet susreta ne zna za trijumf, a u tom periodu su dva puta remizirali i zabeležili čak tri poraza, od kojih su sva tri došla u poslednja tri kola, što je još jedan od pokazatelja da se ova ekipa nalazi u katastrofalnoj formi. Na sve to, podatak koji ne raduje sve navijače ove ekipe je da VPS do sada nema nijednu pobedu, pošto su u dosadašnjem delu sezone ostvarili šest remija i četiri poraza.\nKada je u pitanju Kups, sigurno je da ova ekipa na startu šampionata izgleda dosta bolje od svog protivnika. Naime, Kups se trenutno nalazi na šestom mestu na tabeli koje je ujedno i poslednje koje na kraju sezone donosi plasman u plej-of. Ono što je do sada svakako karakteristično za ovu ekipu je da dosta bolje partije pružaju na gostovanjima gde imaju samo jedan poraz uz dve pobede i dva remija. U prošlom kolu je ova ekipa doživela poraz na svom terenu protiv SJK-a što je samo još jedan od pokazatelja da Kups na startu sezone dosta bolje igra na strani.\nKatastrofalno izgleda VPS na startu sezone i ukoliko ovako nastave sasvim sigurno će naredne godine igratu u drugoj ligi. U goste im dolazi Kups koje pruža dosta dobre partije na startu šampionata, a posebno dobro igraju u gostima gde imaju samo jedan poraz za sada. Upravo zbog toga im i dajemo veću prednost u ovom susretu i predlažemo vam da odigrate 2 koju kladionica 10bet plaća sa odličnom kvotom 1.95.


Ustavni sud BiH usvojio apelaciju: Neustavno obavezno nošenje maski u Federaciji\n22. Decembra 2020.\tAktuelno\nUstavni sud Bosne i Hercegovine održao je danas sjednicu na kojem je donesena odluka da mjera ograničena kretanja i nošenja maski tokom pandemije koronavirusa predstavlja kršenje osnovnih ljudskih prava. Na taj način djelimično je usvojena apelacija koja je podnesena u novembru ove godine, a odnosi se na odluke Kriznog štaba FBiH o zabrani kretanja i obaveznom nošenju zaštitnih maski.\nOvu apelaciju Ustavnom sudu BiH podnijelo su sarajevski advokati i ona se odnosila na naredbe Kriznog štaba Federalnog ministarstva zdravstva od 9. novembra 2020. godine i Naredbe Kriznog štaba Ministarstva zdravstva Kantona Sarajevo b 12. oktobra 2020. godine\nAdvokati su tražili da se donesene mjere ukinu, ali je sud taj dio žalbe odbio.\nFaksimil odluke Ustavnog suda\nOve naredbe stupile su na snagu 9.novembra i 12. oktobra. No, kako se kaže u odluci Ustavnog suda, zaključeno je da je ovakva odluka Kriznog štaba miješanje u temeljna ljudska prava i slobode garantirane Ustavom Bosne i Hercegovine i Europskom konvencijom za zaštitu ljudskih prava i temeljnih sloboda (Europska konvencija).\n– U konkretnom slučaju prava na privatni život i na slobodu kretanja, koje je izvršeno naredbama uskih segmenata izvršne vlasti o obveznom nošenju zaštitnih maski i o ograničenju kretanja, u konkretnom slučaju kriznih stožera ministarstava zdravstva, kada je izostalo aktivno sudjelovanje u donošenju i preispitivanju naređenih mjera od strane najviših organa zakonodavne i izvršne vlasti, predstavlja kršenje navedenih ljudskih prava i sloboda – kaže se u odluci.


Tanjug 23. maja 2022. 22:07\nSARAJEVO – Predsedavajući Predsedništva BiH Šefik Džaferović izjavio je, komentarišući zahtev srpskog člana Predsedništva Milorada Dodika da podnese ostavku, da je reč o neozbiljnoj izjavi koja ne zaslužuje naročit komentar.\n„Ko gubi ima pravo da se ljuti“, rekao je Džaferović u intervjuu za Radio slobodna Evropa.\nDodik je ranije najavio da će, ako Džaferović ne podnese ostavku do iduće sednice Predsedništva, zatražiti njegovu smenu, tvrdeći da je Džaferović prekršio Ustav jer nije bilo usagašenog stava Predsedništva BiH o njegovom govoru na nedavnoj sednici Saveta bezbednosti UN.\nDžaferović tvrdi da su, kad je reč o sednici SB UN, objavljeni dokumenti koji potvrđuju da je Dodik jednostrano, bez saglasnosti Predsedništva, poslao predsedavajućeg Saveta ministara BiH da ode u Savet bezbednosti UN.\nPrema njegovim rečima, plan je bio potkopavanje pozicije visokog predstavnika Kristijana Šmita.\nDžaferović je dodao da je njegovo izlaganje predstavilo objektivno stanje stvari i podstaklo međunarodnu zajednicu na čelu sa SAD da osudi aktivnosti vlasti Republike Srpske kao secesionističke i protivne Dejtonu, i da uputi jasna upozorenja.\n„Mislim da je gospodin Dodik nezadovoljan zbog tih poruka, ali moj posao nije da on bude zadovoljan, već da zaštitim interese države i Ustav, i za to mi ne treba njegovo odobrenje“, rekao je Džaferović.\nNa pitanje da li Predsedništvo BiH ima zvaničan stav o desavanjima u Ukrajini, Džafeović je odgovorio da Predsedništvo ima zvaničan stav o Ukrajini i da je još 2014. i 2015. godine dalo podršku suverenitetu i teritorijalnom integritetu Ukrajine.\nPrema njegovom mišljenju, ne može se poštovati suverenitet i teritorijalni integritet, a podržavati, kako je rekao, agresija koja povređuje teritorijalni integritet i suverenitet Ukrajine.\nDžaferović je optužio Dodika da nije, čak, ni neutralan, već da, kako je naveo, „redovno ponavlja repertoar ruske propagande“.


Kompleks u Vrdniku će sadržati restoran nacionalne kuhinje, bungalove za prenoćište, ergelu i mini golf teren.\nPrateći svetske trendove razvoja turizma i sve veće interesovanje gostiju za odmor u prirodi, hotel Premier Aqua u Banji Vrdnik kod Iriga, odlučio se da proširi svoju ponudu.\nU okviru hotelskog kompleksa biće izgrađeno etnonaselje Vrdnička kula, koje će se prostirati na oko 3 hektara, piše eKapija.\nEtnoselo podno Vrdničke kule će sa hotelom biti povezano „stazom zdravlja“ od oko 2 kilometra. Gosti će ovuda moći da šetaju ili da iznajme bicikl u hotelu Premier Aqua, pa da „stazom zdravlja“ dođu do etnonaselja.\nPrva faza, koja se sada realizuje, obuhvata izgradnju restorana od 800 kvadrata i desetak bungalova, koji bi trebalo da budu završeni sredinom leta. Bungalovi će biti različitih veličina – od dvokrevetnih, pa da onih za smeštaj cele porodice. Biće građeni u etno stilu, od drveta i drugih prirodnih materijala. Kasnije, u nekim narednim fazama, u planu je još nekoliko ovakvih objekata.\nPogledajte kako izgleda Premier Aqua hotel s pet zvezdica u Vrdniku.\n#etnonaselje #etnoselo #gradnja #hotel premier aqua #Vrdnička kula #vrdnik


Potpredsednica Stranke slobode i pravde (SSP) Marinika Tepić optužila je danas vlast Srbije da je tokom epidemije korona virusa "za mesec dana dva puta izvela državni udar" a predsednika Aleksandra Vučića da pokušava da napravi "Severnu Koreju na Balkanu".\nBetaApril 28, 2020\nNabrajajući kako je rekla, više od 60 afera “vlasti SNS-a” poput “smanjenja penzija, rušenja u Savamali, tetke iz Kanade, Krušika i Aleksandra Obradovića”, potpredsednica SSP je ocenila da je vlast “prešla crvenu liniju kada je gazeći skupštinu i mimo nje odlučila da na mala vrata uvede vanredno stanje”.\n“Jasno je da iza kulisa vanrednog stanja stoji namera opsesivne vlasti da legalizuje bezakonje. Države ovde nema, vladaju partija i bratija, veoma zli gospodari koji su gradjane pretvorili u sluge koje treba da se otimaju za mrvice koje padaju sa njihovog stola”, navela je Marinika Tepić.\nOcenila je da je u odnosu na zemlje regiona, Srbija imala najrigidnije mere tokom epidemije korona virusa ali da i pored toga, ima “skoro dvostruko” veći broj zaraženih i preminulih od svih država regiona zajedno.\n“Mere iza kojih se krije državni udar jesu neophodne ali je njima trebalo da se bave stručni ljudi koji ne bi dozvolili ovakvo utamnjičenje penzionera i osoba sa posebnim potrebama koje danima nisu smele da šetaju, da zemljoradnici ne mogu da odlaze na svoja imanja ili pčelari do svojih košnica”, navela je potpredsednica SSP.\nUpitala je i “kakve su to mere da radnim danima možemo da idemo u teretane, kladionice i kod frizera a da vikendom sedimo zaključani”.\n“Zašto niko ne može da pohvata šta su tačni podaci? Maske kupujemo po 10 puta većoj ceni nego pre epidemije a onda ih predsednik poklanja Italiji. Uz svu solidarnost sa Italijom i Španijom, pitam se da li smo mi u poziciji da poklanjamo ono što ni sami nemamo”, navela je Marinika Tepić.\nDodala je da je u toku “pritisak političkih komesara SNS-a ne samo na javna preduzeća već i na privatnike da popišu zaposlene nagovarajući ih da se dobrovoljno odreknu pomoći od 100 evra”.\nOna je upitala predsednika Srbije Aleksandra Vučića i ministra odbrane Aleksandra Vulina kakvi se “tajni letovi” odvijaju prethodnih dana koji se po njenim rečima, ne mogu registrovati ni na jednoj javno dostupnoj aplikaciji.\n“U jeku vanrednog stanja, transportnim avionom C 17 vazduhoplovstva Ujedinjenih Arapskih Emirata obavljeni su letovi 22. i 23. aprila, 24. aprila dva leta, pa još po jedan 25. i 26. aprila”, navela je Marinika Tepić.


Privrednici žele da pomognu zdravstvu - GradPrijedor.com - Portal grada Prijedora\nHome»Društvo»Privrednici žele da pomognu zdravstvu\nGradonačelnik Prijedora i komandant Štaba za vanredne situacije Milenko Đaković najavio je danas da će od sutra u funkciji biti žiro račun na koji će se moći uplatiti sredstva bolnici „Doktor Mladen Stojanović“ za urgentnu nabavku aparata i opreme neophodnih za tretman oboljelih od virusa korona.\n„Sutra će biti definisano šta je to neophodno bolnici i šta mogu pojedinci i firme uplatiti na taj račun. Poziv će biti otvoren svima koji mogu i žele pomoći, a novac je isključivo za potrebe bolnice“, izjavio je Đaković novinarima u Prijedoru nakon savjetovanja s privrednicima.\nOn je naglasio da slijedi period neizvjesnosti u smislu eskalacije zaraze i da postoji rizik da situacija izmakne kontroli u smislu većeg broja oboljelih.\nDirektor rudnika „Arselor Mital Prijedor“ Mladen Jelača izjavio je da su privrednici ohrabreni time što su pozvani da učestvuju u izazovu s kojim se svi suočavaju u kojem svi neminovno moraju učestvovati.\n„Moramo izraziti solidarnost, brigu za sebe i želju da pomognemo zajednici u kojoj radimo. Sijaset je tu različitih uređaja i opreme, nimalo jeftinih, ali onoliko koliko nas ima i želja koju imamo mislim da može dati efekat da zaista opremimo prostor koji će biti adekvatan“, rekao je Jelača.\nOn je dodao da će „Arselor Mital Prijedor“ dati svoj doprinos na tom računu bez obzira na to što su već donirali novac za nabavku dva respiratora.\n„Želimo da pozovemo i sve ljude da na taj račun daju od jedne marke pa naviše“, poručio je Jelača.\nVlasnik i direktor kompanije „Austronet“ Enes Kahrimanović naglasio je da su privrednici složni u namjeri da pomognu svojoj zajednici i da vjeruje da će svi dati svoj doprinos uplatama na račun bolnice, a za potrebe što kvalitetnijeg upravljanja epidemiološkom situacijom.\n„Sve što radimo, pomažemo sami sebi. Moramo biti toliko svjesni i solidarni da pomognemo sami sebi“, rekao je Kahrimanović.


21. 12. 2019. Press centar UNS-a, SUBOTA, 21. decembar 2019. godine u 13 časova\nUdruženje novinara Srbije (UNS) svečano je uručilo godišnje nagrade.\nPress centar UNS-a (Knez Mihailova br. 6/III, Beograd)/ SUBOTA, 21. decembar 2019. godine u 13 časova\nŽiri je jednoglasno odlučio da Nagradu za životno delo dodeli fotografkinji Goranki Matić.\nU predlogu za nagradu navodi se da je Matić jedna od „legendi našeg novinarstva i dobri duh nekoliko istorijskih beogradskih redakcija“, kao i da je „smatraju jednom od najznačajnijih vizuelnih umetnica sa ovih prostora“.\nNagradu za uređivanje „Dimitrije Davidović” dobio je glavni i odgovorni urednik Drugog programa Radio-televizije Vojvodine Atila Marton. Emisijima iz programa manjinskih zajednica koje su bile vrsta „programske popune“, navodi se u predlogu za nagradu, Marton je „udahnuo novi život“.\nNagradu „Bogdan Tirnanić“ za komentar/kolumnu dobio je urednik ekonomske rubrike lista „Danas“ Aleksandar Milošević.\nU predlogu za nagradu navodi se da Miloševićeve kolumne u rubrici „Biznis“ izdvaja „jednostavnost kojom se objašnjavaju na prvi pogled komplikovane stvari, kao što su statističke manipulacije, trgovinski rat svetskih velesila“.\nDobitnik nagrade „Laza Kostić” u kategoriji vest i izveštaj je novinar nedeljnika NIN Vuk Z. Cvijić za informaciju koja je „obeležila ovu godinu“ da je uzbunjivač Aleksandar Obradović iz Krušika uhapšen. „Za vreme svog višedecenijskog rada Cvijić je objavljivao tekstove koji su otkrivali afere, spregu kriminala, korupcije i predstavnika vlasti“, stoji u predlogu.\nNagradu „Laza Kostić” za reportažu dobio je novinar RTS-a Dalibor Žarić za televizijsku reportažu pod nazivom „Filip Filipović, zadnja pošta Kuršumlija“ koja je emitovana u Oko magazinu.\nŽarić u reportaži, navodi se u predlogu za nagradu, „nas upoznaje sa Srbiju kakvu ne poznajemo“, koja se ne vidi „iz kruga dvojke“, a koja je „izvan svih naših podela, daleko od svih trvenja“. „I ne samo da odlazi, Žarić se u te krajeve vraća“, stoji u predlogu.\nNagrada „Laza Kostić” za satiru pripala je niškom novinaru, kolumnisti portala „Južne vesti“ i lista „Glas juga“ Dragoslavu Petkoviću za „višegodišnju seriju satiričnih kolumni pisanih autentičnim staroniškim jezikom, a u kojima vrlo vešto, vrcavo i domišljato komentariše aktuelne ne samo niške, nego i šire društvene pojave, događaje i probleme“.\nSpecijalna nagrada za publicistiku „Žika M. Jovanović“ pripala je Slobodanu Giši Bogunoviću za delo „Ljudi Politike – Leksikon saradnika (1904/1941)“.\nKnjiga Bogunovića, navodi se u predlogu, sadrži oko 300 odrednica o osnivačima, vlasnicima, urednicima, članovima redakcije, novinarima, ilustratorima, karikaturistima, likovnim urednicima, fotografima…\nDobitnici specijalnih priznanja UNS-a su dopisnik „Večernjih novosti“ iz Pariza Goran Čvorović, ekipa Sputnjika i novinar televizije N1 Adam Santovac.\nČvorović je, piše u predlogu, „u svetskim okvirima“ bio prvi novinar koji je dobio ekskluzivni intervju sa Peterom Handkeom, nakon što je objavljeno da je ovogodišnji dobitnik Nobelove nagrade.\nPre novinara „najvećih svetskih medijskih kuća“ uspeo je da dobije Handkeovu izjavu posle saznanja da je ovogodišnji laureat najveće književne nagrade, navodi se u predlogu.\nEkipa Sputnjika dobila je priznanje za serijal od tri reportaže pod nazivom „20 godina od NATO agresije – Srbija pamti“. Autori ovih reportaža su novinarke Senka Miloš, Maša Radović i Nataša Milosavljević.\nSantovac je dobitnik priznanja za novinarsko istraživanje „Mega diplomac“ koji „sistematično i postupno, prema svim pravilima novinarske struke, razotkriva jedan truli sistem koji je posledično doveo do razaranja sistema obrazovanja u Srbiji u prethodne tri decenije“.\nČlanovi žirija bili su Vladimir Radomirović, Eržika Pap Reljin, Budimir Ničić, Slađana Zarić, Nemanja Pančić, Marko Subotić, Dragana Pejović, Živojin Rakočević i Dragoslav Gogić. Zbog zdravstvenih razloga član žirija Dragoljub Žarković nije učestvovao u radu.\nNagrade su uručene na Dan UNS-a u subotu, 21. decembra u 13 sati, u Pres centru UNS-a (Knez Mihailova 6/III). Tom prilikom biće uručena i UNS-ova nagrada za borbenost u novinarskom izražavanju i za originalan novinarski potez “Aleksandar Tijanić“ novinaru i književniku Živojinu Rakočeviću.


Režija: Ada Lueil\nIgraju: Nils Arestrup, Julija Koma, Nataša Lendenže\nAerodrom Šarl de Gol, april 2011. Žak i Safi, povratnici iz Abidžana, iskrcavaju se iz aviona. On je iseljenički hotelijer čija je koža preplanula od života i rada u Africi. Ona je njegova ćerka, meleskinja koja je navikla da živi sa majkom i ne zna šta da misli o svom ocu galamdžiji koji ju je na silu ukrcao u avion. Stigavši u prihvatni centar u Nici, konačno će imati priliku da se upoznaju i možda zavole. Međutim, tu je i Glorija, Safina majka, ostavljena u nemirima u nepristupačnom Abidžanu…\nLep život (2014, 93’)\nIgraju: Zakari Šasrio, Solen Rigo, Nikola Bušo\nBeba tigar (2015, 87’)\nRežija: Sirpijen Vijal\nIgraju: Harmandip Palminder, Vikram Šarma, Elizabet Lando\nBeba tigar je sedamnaestogodišnji Mani. Poslednje dve godine živi u Francuskoj gde provodi vreme kao i svaki drugi tinejdžer: u školi, sa društvom ili sa devojkom. Međutim, obaveze koje su mu poverili njegovi roditelji koji su ostali u Indiji dovešće ga u opasnost…


Francuska preuzela predśedavanje EU, na agendi i Zapadni Balkan » Javni Servis\nFrancuska preuzela predśedavanje EU, na agendi i Zapadni Balkan\n1 Januara, 2022 3 Januara, 2022 madmin99Leave a Comment on Francuska preuzela predśedavanje EU, na agendi i Zapadni Balkan\nFrancuska je danas preuzela predśedavanje Evropskom unijom, a među njenim prioritetima biće izgradnja jače i suverenije EU, odbrana vladavine prava i evropskih vrijednosti i jačanje strateške autonomije.\nNa agendi Pariza biće i Zapadni Balkan, a francuski predśednik Emanuel Makron je rekao da EU treba više politički i ekonomski da se angažuje u regionu.\n„Mi danas imamo posebnu odgovornost prema Zapadnom Balkanu, mi tu treba da vodimo politiku ponovnog angažovanja, ali takođe i investicija da bismo podržali ekonomsku integraciju tog regiona… i takođe da bi se borili protiv miješanja, manipulacija od strane više regionalnih sila koje nastoje preko Balkana da destabilizuju Evropu“, rekao je Makron izlažući prioritete francuskog predśedavanja 9. decembra u Jelisejskoj palati.\nMakron je apelovao na to da se „razjasni evropska perspektiva“ zemalja Zapadnog Balkana blokiranih godinama u predvorju EU, dodajući da se ne smije dozvoliti da Zapadni Balkan ostane u situaciji u kojoj je danas.\nAmbasador Francuske u Srbiji Pjer Košar takođe je rekao da će Zapadni Balkan biti jedan od dva geografska prioriteta francuskog predśedavanja Savjetu EU.\n„Zagovaraćemo snažnije ulaganje EU u ovaj region radi promovisanja ekonomskih integracija, stabilnosti i vladavine prava koja treba da bude u samom središtu svih reformi u cijelom regionu”, rekao je francuski ambasador.\nFrancuska će na kraju predśedavanja, u junu, organizovati konferenciju o Zapadnom Balkanu.\n„Konferencija o Zapadnom Balkanu treba da dokaže ulogu koju Francuska pridaje regionu i njegovoj EU perspektivi”, izjavila je francuska ambasadorka u Sloveniji Florens Ferari za slovenačku agenciju STA.\nPariz je, prema njenim riječima, svjestan da su bezbjednost i stabilnost na Zapadnom Balkanu od ključne važnosti za Evropu i podržava njegov put ka članstvu u Evropskoj uniji.\nŠta će biti ciljevi Francuske\nMoto francuskog predśedavanja biće „Oporavak, snaga, pripadnost”.\nCilj Francuske je oporavak od pandemije i jačanje ekonomije uz podršku ekološkoj i digitalnoj transformaciji, a „snaga” iskazuje želju za jačanje strateške autonomije i promovisanje evropskih vrijednosti i interesa.\nPosljednja riječ ukazuje na ideju jačanja evropskog identiteta i razvoja zajedničke evropske vizije, kroz kulturu, zajedničke vrijednosti i istoriju. Makron je rekao da želi da izgradi „Evropu snažnu u svijetu, potpuno suverenu, sa slobodom izbora, koja će biti gospodar svoje sudbine”.\nFrancusko predśedništvo će raditi na promovisanju evropskog modela rasta, koji će dozvoliti bloku od 27 zemalja da generiše bogatstvo i radna mjesta a da istovremeno očuva visoke socijalne i klimatske standarde.\nMakron je kazao da je potrebna reforma šengenske zone kako bi Evropa mogla da zaštiti svoje granice u migrantskim krizama.\nZaložio se i za „snažniju i efikasniju evropsku odbranu” koja bi doprinosila transatlantskoj i globalnoj bezbjednosti i bila komplementarna sa NATO.\nTokom francuskog predśedavanja bi trebalo da bude usvojen novi „strateški kompas EU”, zajednička analiza prijetnji i evropski mehanizam rješavanja kriza.\nMakron je u debati u Evropskom komitetu regiona početkom decembra rekao da će jedan od vodećih izazova francuskog predśedavanja biti odbrana demokratije i vladavine prava, ocijenivši da se evropske vrijednosti trenutno „osporavaju u nekoliko članica EU”.\nPosebno je istakao zaštitu od lažnih informacija i sajber prijetnji koje koriste neprijatelji Evrope i liberalne demokratije, a obećao je i „snažne inicijative” za slobodu medija u 2022.\nFrancuski predśednik je rekao da, s obzirom na te prijetnje, „moramo djelovati kako bismo branili naše novinare” i bolje regulisali finansiranje političkih partija i onlajn političko oglašavanje.\nJedan od prioriteta novog trojnog predśedništva EU, koje pored Francuske čine naredne predśedavajuće Češka i Švedska, biće zaštita građana i sloboda, s fokusom na poštovanje evropskih vrijednosti i jačanje šengenske zone i zajedničke politike o azilu i migracijama.\nTakođe će promovisati novi model rasta i investicija, zasnovan na održivom zelenom rastu i jačanju industrijskog i digitalnog suvereniteta EU. Na vrhu agende biće i globalna Evropa koja promoviše multilateralizam i obnovljena međunarodna partnerstva.\nTagged Emanuel Makron Evropa Evropska unija Francuska N1 Svijet Zapadni Balkan\nStarogodišnja regata u Tivtu okupila kompletnu jedriličarsku zajednicu Boke kotorske


Ozelenjavanje naselja Grmovac u Zemunu - Slika Vest\nHomeEkologijaOzelenjavanje naselja Grmovac u Zemunu\nOzelenjavanje naselja Grmovac u Zemunu\nSlikaVest, Beograd, 24. februara – Na inicijativu Udruženja građana „Grmovac” i uz podršku opštine Zemun, Javno preduzeće „Srbija šume” doniralo je 60 sadnica platana i 40 sadnica jasena, kako bi se ozelenela Nova 4 ulica u tom zemunskom naselju. Sadnji su prisustvovali pomoćnik gradonačelnika Borko Milosavljević, zamenik predsednika opštine Zemun Damir Kovačević, direktor JP „Srbija šume” Igor Braunović, predsednik Hadzornog odbora ovog preduzeća Miloš Srećković i član Veća opštine Zemun Predrag Jevremović.\n„Ova akcija je samo još jedna u nizu sprovođenja strategije ravnomernog razvoja Zemuna što podrazumeva iste uslove za život svih građana bez obzira da li žive u centralnim naseljima ili na periferiji“, ocenio je Kovačević.\nOn je naglasio da je ozelenjavanje svih delova Zemuna sastavni deo politike održivog razvoja koju sprovodi Vlada Srbije, Grad Beograd i opština Zemun.\nBeogradGrad BeogradOzelenjavanje naselja Grmovac u Zemunu\nSava centar: Svečano otvaren 46. FEST\n“Beograd na vodi”: I vikendom na gradilištu aktivno 1.200 radnika


Zatvara se vakcijancijski punkt na Zetri: Poziv građanima KS na revakcinaciju AstraZenecom\n21.10.2021 16:22 Autor: Raport.ba\nMinistarstvo zdravstva Kantona Sarajevo pozvalo je sve građane koji su primili AstraZeneca vakcine, a kojima je prošlo više od četiri ili šest sedmica od prve doze, da do 31. oktobra ove godine pristupe revakcinaciji.\n“Naglašavamo da je ovo važno i u skladu sa preporukama Stručnog savjetodavnog tijela za imunizaciju Federacije BiH, koje preporučuje da se druga doza vakcine protiv COVID-19 daje što ranije unutar preporučenog razmaka, uzimajući u obzir rast broja oboljelih i prijetnju od širenja delta soja SARS-CoV-2 virusa u Federaciji BiH”, saopćeno je iz Vlade KS.\nPodsjećaju da se vakcinacijski punkt na Zetri zatvara 1. novembra, a vakcinacija u Kantonu Sarajevo prelazi na punktove u Domovima zdravlja.\nPROČITAJTE Na području bivše Jugoslavije još se traga za oko 11.000 nestalih osoba\n“Ovaj poziv upućen i zbog praktičnosti obavljanja masovne revakcinacije na punktu Zetra do kraja mjeseca. Bitno je naglasiti da je moguća i revakcinacija svih onih koju su prvu dozu vakcine AstraZeneca i Sinopharm primili van Kantona Sarajevo. Ministarstvo zdravstva KS još jednom poziva građane da se vakcinišu kako bi sačuvali svoje i zdravlje osoba u svojoj okolini. Iz ovog ministarstva i zdravstvenih ustanova zahvaljuju građanima na saradnji, te ih pozivaju da i dalje poštuju sve propisane higijensko – epidemiološke mjere”, saopćeno je iz Vlade KS.\nTagovi: Ministarstvo zdravstva KS pandemija Sarajevo vakcinacija protiv koronavirusa Zetra\nMasovna vakcinacija doživljava fijasko. Stručnjaci za Raport: Imamo strašan problem\nUklonjen kiosk na Baščaršiji: Da li će iko odgovarati za ovu sumnjivu javnu nabavku?\nRacije po Moskvi: Policija lovi firme koje rade i ne poštuju mjere


Parlamenti Federacije i Štajerske potpisali sporazum o saradnji - Klix.ba\nParlamenti Federacije i Štajerske potpisali sporazum o saradnji\n23.3.2012. u 01:00\nU okviru uzvratne posjete delegacije Pokrajinskog parlamenta Štajerske (Republika Austrija) Predstavničkom domu Parlamenta Federacije BiH u Sarajevu su rukovodstva dvaju parlamenata potpisala Sporazum o saradnji.\nSporazum je rezultat dosadašnje uspješne saradnje dvaju parlamenata, kao i prošlogodišnje posjete delegacije Predstavničkog doma Parlamenta Federacije BiH Pokrajinskom parlamentu Štajerske, saopćeno je iz Predstavničkog doma PFBiH.\nSporazum o saradnji sklopljen je s ciljem uspostavljanja, razvijanja i jačanja međuparlamentarne saradnje u okviru vlastitog djelokruga rada u skladu sa njihovim ustavnim i zakonskim nadležnostima.\nPotpisnici će se obostrano zalagati za intenzivnu saradnju u oblasti prijenosa znanja i iskustava na području parlamentarnog rada i zakonodavnih procedura, evropskih integracija kao i na pružanju podrške uspostavljanju saradnje između kulturnih, obrazovnih i privrednih institucija i subjekata dviju regija.\nU skladu sa svojim ustavnim i zakonskim ovlaštenjima, potpisnici su se usaglasili da se međusobno podržavaju u oblasti evropske politike i evropskih integracija, fokusirajući se posebno na harmonizaciju domaćeg s evropskim zakonodavstvom.\nPotpisnici će, po potrebi, zajednički aplicirati i realizirati projekte finansirane iz evropskih fondova.\nOvim sporazumom je definirana i mogućnost da svaki od potpisnika, u okviru svojih nadležnosti, obavijesti drugu stranu o mogućnostima saradnje u oblasti kulture, obrazovanja i ekonomije ili da zajednički iniciraju i pružaju podršku institucijama, organizacijama, udruženjima i klubovima koji će realizirati moguće projekte.


Rodna analiza izbegličke krize u Srbiji i Makedoniji - Tekstovi\nRodna analiza izbegličke krize u ...\nRodna analiza izbegličke krize u Srbiji i Makedoniji\nRodna analiza izbegličke krize u Srbiji i Makedoniji, koju je za UN WOMEN uredila Galit Wolfensohn, predstavlja prvu studiju na ovim prostorima koja ovu krizu posmatra iz rodnog ugla te stavlja poseban akcenat na potrebe žena u situacijama humanitarne katastrofe. Cilj studije je doprinese adekvatnijem odgovoru Srbije i Makedonije na migrantsku i izbegličku krizu. U izveštaju je izlistan veliki broj preporuka koji je namenjen vladama, UN agencijama, i nevladinim organizacijama (NVO).\nAutorka ove studije polazi od pretpostavke da humanitarna kriza nije rodno neutralna, te da je u svakom segmentu humanitarnih programa potrebno posebnu pažnju usmeriti na žene. U tom svetlu napravljen je presek trenutne sutuacije u Srbiji i Makedoniji, a poseban naglasak je stavljen na pripremu, koordinaciju, prikupljanje podataka i sistem zaštite u toku izbegličke krize. Metodologija prikupljanja podataka se zasnivala na sprovođenju intervjua sa različitim akterima kao što su NVO, Ministarstva i razne međunarodne organizacije.\nAnaliza rodnih aspekata izbegličke krize je otežana činjenicom da se žene uglavnom kreću u grupama pa je stoga uspostavljanje kontakata sa njima otežano. Takođe, istraživanje je dodatno otežano činjenicom da su izbeglice u prolazu i da se u prihvatnim centrima zadržavaju najviše nekoliko sati. Uprkos ovakvim okolnostima, ova studija pruža dobar uvid u glavne rizike sa kojima se žene na svom putu do odredišta suočavaju.\nVeliki broj žena izbeglica i migrantkinja ima povećan rizik da bude regrutovano u lanac trgovine ženama, a pogotovu one koje putuju same. Pored toga, žene su u većem riziku od seksualnog nasilja kao i porodičnog nasilja. Iako je Vlada Republike Srbije donela Plan reagovanja u slučaju povećanog priliva migranata u kojem se spominju posebno ranjive grupe izbeglica, ovaj dokument ni na koji način ne razmatra rodno zasnovan odgovor na izbegličku krizu kao ni pitanje potreba žena. Pored ovoga, autorka ovog izveštaja naglašava da postoji pomak u vođenju rodno osetljive statistike, ali da to nije dovoljno. U tom smislu potrebno je posebnu pažnju obratiti na pribavljanje kvalitativnih podataka koji će posebno oslikavati potrebe migrantkinja i žena izbeglica.\nKada je u pitanju smeštaj izbeglica po prihvatnim centrima, Srbija i Makedonija se sureću sa sličnim problemima. Naime, proces registracije izbeglica je potrebno da bude unifoman. To znači da je neophodno podići kapacitete zaposlenih kako bi na adekvatan način sproveli intervjue s posebno ranjivim kategorijama izbeglica. Pored toga prihvatni centri treba da ispune standarde po SPHERE, IASC i GBV kriterijumima, jer za sada to nije slučaj.\nNa kraju, ovaj izveštaj naglašava da u Srbiji i Makedoniji postoji ozbiljan nedostatak u pružanju usluga ženama izbeglicama i migrantkinjama, te da je njihova zaštita od porodičnog, partnerskog i seksualnog nasilja zanemarena. Primetno je nepostojanje sistemskog odgovora kao i da profesionalci na terenu nisu obučeni da rešavaju specifične probleme žena. Kao jedini odgovor na ove probleme nameće se zaključak da je neophodno uspostaviti koordinisan pristup svih aktera u odnosu na probleme sa kojima se žene izbeglice suočavaju kako bi odgovor na izbegličku krizu bio što bolji.\nAurelija Đan, BCBP\nStudija: Gender Assessment of the Refugee and Migration Crisis in Serbia and FYR Macedonia


Tretman lekom remdesivir bi mogao koštati 4500 dolara\nSvet Autor:Nova29. maj. 202023:40 > 23:50\nAmerička farmaceutska kompanija "Gilead" mogla bi biti prva koja će na tržište da plasira antivirusni lek remdesivir, za koji se veruje da leči pacijente obolele od Covida-19. U SAD traje borba oko cene za lek koji je najveća nada u borbi sa koronom pre pronalska vakcine. S obzirom na to da je federalna vlada u Vašingtonu sufinansirala istraživanje i razvoj tog leka, poslanici Kongresa traže da se i građani SAD uključe u određivanje tržišne cene remdesivira.\nReč je o antivirusnom leku koji u svojim različitim formama na tržištu postoji više od deset godina, a koristi se u slučajevima različitih virusnih bolesti, među kojima su i HIV, ali i ebola. Naučnici naglašavaju da se ne radi o leku koji te bolesti leči, već se koristi kao terapija za pospešenje kliničkog stanja obolelih.\nPrva klinička studija korišćenja remdesivira u slučaju koronavirusa dokazuje da su pacijenti koji su uzimali lek bili otpušteni iz bolnice nakon 11 dana, dok su oni koji su uzimali placebo u proseku bili hospitalizovani duže, i do 15 dana.\nPronađen zahvaljujući upornosti jednog naučnika\nIako još nije dokazano da leči bolest koju uzrokuje koronavirus, remdesivir je u tretiranju Covid-19 pozitivnih pacijenata nadmašio očekivanja naučnika, zbog čega je privukao pažnju celog sveta. Za sve je zaslužan “ Gilead“ i njihov naučnik Robert Džordan, koji je pre deset godina od kompanije tražio da mu omogući postrojenje na kojem će tražiti lek protiv novih virusa. Budući da broj bolesti izazvanih virusom svakodnevno raste antivirusni lekovi ne privlače dovoljno komercijalne pažnje zato što nemaju potencijal masovne zarade na preprodaji.\n“Kako im nisam bio preterano komercijalno zanimljiv, kompanija mi je dala da se time bavim sa strane”, objasnio je Džordan za Vašington Post, naglasivši da se sve promenilo u onome trenutku kada je koronavirus proglašen pandemijom.\n„Gilead“ je tada imao već spremnu infrastrukturu za lek protiv novih virusa, ali im je hitno trebala finansijska injekcija federalne vlade, koju je Vašington spremno dao. Upravo zato, američki građani, vođeni demokratskim poslanicima u Kongresu, smatraju da kao porezni obveznici koji su indirektno finansirali celi istraživački proces, imaju određena prava u definisanju tržišne cene tog proizvoda.\nBorba oko cene leka\n“Američki poreski obveznici iz svojih su novčanika izdvojili sredstva za istraživanje tog leka, a bez njihovih investicija ovaj lek bi završio na dugačkom popisu propalih pokušaja”, tvrdi demokratski poslanik iz Teksasa Lojd Doget, koji od nadležnih farmaceutskih agencija traži dostavu svih podataka o javnom finansiranju istraživačkog procesa u slučaju remdesivira.\nS tim se slažu i brojna neprofitna udruženja koja su zadužena za nadzor federalne vlade u Vašingtonu. Prema njihovim procenama, američki građani su u istraživanje remdesivira uložili najmanje 70 miliona dolara, zbog čega bi federalne farmaceutske agencije mogle tražiti suosnivačka prava za lek. Prema pisanju Vašington Posta, nezavisna organizacija koja meri isplativost lekova, izračunala je da bi „Gilead“ sasvim opravdano mogao naplaćivati 4500 dolara za 10-dnevni tretman samo jednog pacijenta. S druge strane, postoji druga studija prema kojoj bi „Gilead“ bio na finansijskoj nuli ako bi naplaćivao samo 1 dolar po dozi.\nKompanija tvrdi da je svesna uloge koju su vladine agencije imale tokom istraživanja i razvoja remdesivira, ali napominje da su njihovi naučnici lek otkrili pre više od deset godina.\n“Svesni smo odgovornosti koja je na našim leđima, i učinićemo sve kako bi naš lek bio dostupan što većem broju obolelih od Covida-19. stoji u saopštenju kompanije, uz najavu da će do kraja 2020. godine investirati milijardu dolara u proizvodnju remdesivira, kako bi što pre u potrebnoj količini bio dostupan na globalnom tržištu.\nOsim američke regulatorne agencije, zeleno svetlo za korišćenje toga leka svojim je zdravstvenim radnicima dala i britanska agencija za medicinu i zdravstvo.


DeepFaceDrawing – AI koji pretvara crteže lica u realistične portrete | PC Press\nDeepFaceDrawing – AI koji pretvara crteže lica u realistične portrete\n18. juni 2020. Branislav Bubanja\nTim naučnika sa Kineske akademije nauka u Pekingu razvila je AI tehnologiju nazvanu DeepFaceDrawing. U pitanju je tehnika koja je u stanju da od običnog skiciranog crteža napravi realističnu fotografiju.\nNajuspešniji pokušaj do sada\nOvo nije prvi pokušaj da se tako nešto uradi, ali je do sada najuspešniji. Naime, za razliku od prethodnih alata, DeepFaceDrawing je mnogo fleksibilniji i ne zahteva da na crtežu bude veliki broj detalja. Softver se zasniva na velikoj bazi fotografija iz kojih „vadi“ detalje koji su mu potrebni da bi na osnovu crteža generisao sliku. Pri tome uzima u obzir relacije između objekata, pa se neće desiti da dobijemo lice sa jednim okom i dva nosa… Svaki od delova lica se razmatraju pojedinačno i kada se odabere model najsličniji originalu, uklapa se u finalnu fotografiju.\nOno što nije objavljeno je kako softver generiše i odabira različite rase. Do sada je tokom testiranja kreirano više od 17.000 lica, pri čemu se većina može okarakterisati da pripada belcima i južnoamerikancima. Verovatno je u pitanju sastav baze podataka, ali razlog može da bude i moguća manja kompleksnost generisanja takvih tipova lica. S obzirom da naučnici nisu dali nikakve informacije o ovom, ostaje nam samo da nagađamo.\nTehnologija će prvi put biti javno predstavljena na SIGGRAPH virtuelnoj konferenciji koja će se održati u julu ove godine. Na sajtu projekta pominje se i da bi aplikacija mogla da bude spremna za javnost u narednim mesecima. Ako se pokaže uspešnom, verovatno će predstavljati veliko potencijalno unapređenje u kriminalistici, gde bi mogla da zameni foto-robote osumnjičenih lica.\nTagovi: AI, crtanje lica, crtež, deepfacedrawing, foto-robot, generisanje fotografije, Tehnologija\n← Review: Ozon televizori – U (O)zoni uspeha\nWeekend Media Festival ove godine krajem septembra →


MK Group uložila preko 27 mil EUR u rekonstrukciju hotela Grand Kopaonik | Turistički žurnal\nMK Group je kapitalnom investicijom preko 27 mil EUR uspešno završila rekonstrukciju hotela Grand Kopaonik. Ovaj luksuzni hotel koji javnost prepoznaje kao simbol najpopularnije planine u regionu, svečano je otvoren u prisustvu velikog broja zvanica iz privrednog i javnog života.\n– U godini kada obeležavamo 40 godina postojanja hotela Grand, odlučili smo da sprovedemo veliku rekonstrukciju na 6.100 m2 unutar samog hotela, uložimo značajna sredstva u izgradnju novog rezidencijalnog krila i izgradimo modernu garažu koja zadovoljava potrebe naših gostiju. Ovom investicijom premašili smo 100 mil EUR ukupnih kapitalnih ulaganja na Kopaoniku, od 2009. godine od kada poslujemo na ovoj planini – izjavio je povodom svečanog otvaranja Aleksandar Kostić, potpredsednik MK Group.\nRadovi na unapređenju sadržaja i hotelske usluge otpočeli su u aprilu ove godine. Pored izgradnje novog Residence bloka i garaže sa preko 130 parking mesta, kompletno su renovirani spa centar, svi restorani i barovi, recepcija i sportska dvorana.\n– U kratkom periodu od samo sedam meseci, realizovana su ulaganja u 20.000 m2 u hotelu, pored ostalih investicija na Kopaoniku koje se prostiru na još 18.000 m2. Na izgradnji novog krila i rekonstrukciji objekta učestvovalo je preko 500 radnika koji su radili na tri paralelna gradilišta. Uspešno završena rekonstrukcija omogućila je da hotel Grand svojim novim izdanjem još jednom podigne lestvicu luksuznog hotelijerstva – istakla je Aleksandra Stojanović, rukovodilac investicionog projekta i direktor korporativnih poslova MK Group.\nMK Group velikim ulaganjima jača privredu i turizam Srbije, a ujedno stvara dodatnu vrednost za kopaonički kraj, ocenio je Marko Čadež, predsednik Privredne komore Srbije (PKS) na svečanosti povodom završetka rekonstrukcije hotela Grand.\n– Ovaj kompleks koji MK Group vodi doprinosi povećanju zaposlenosti i poboljšanju standarda mnogih porodica, angažovanju drugih kompanija, jačanju sektora privrede vezanih za poslovanje ovog centra od industrije nameštaja do hrane i pića. Sve male i srednje kompanije iz raškog okruga zaista žive i prosperiraju zahvaljujući MK Group. Hvala još jednom što razvijate Rašku, Kopaonik, celu Srbiju – poručio je Čadež.


Paralelno sa lansiranjem indeksa 1. januara, u Luksemburgu je zabeležen i porast brojnih socijalnih prihoda.\nMinimalna plata za odraslu osobu bez kvalifikacija povećana je sa 2,089,75 na 2.141,99 evra. Minimalac za kvalifikovane radnike je 2.570,39 evra, što je povećanje od 62,69 evra u odnosu na prethodni period.\nPovećane su i zarade za mlade: za učenike od 15-17 godina minimalna plata je 1,606.50 evra (povećanje od 39,19 evra), za učenike od 17 do 18 godina 1.713,60 eura (41,80 evra više).\nMinimalna penzija takođe je povećana na 1.892,77 evra mesečno.\nMANJI TROŠKOVI GRAĐANA ZA IZVRŠITELJE Nove tarife i "klik" pojednostavljuju procese\nNova, redefinisana, javnoizvršiteljska tarifa, u velikoj meri će rasteretiti građane plaćanja raznih troškova u vidu naknade za rad javnih izvršitelja.


LOPARE: Sastanak sa Fondacijom „Lara“ – Majevica Online\nLOPARE: Sastanak sa Fondacijom „Lara“\n15. Decembra 2016. 00:52\nU sali SO-e Lopare, 12.decembra 2016. godine održan je radni sastanak u okviru projekta „Unapređenje implementacije međunarodnih standarda za zaštitu preživjelih na lokalnom nivou“ koji organizuje Fondacija „Lara“. Nakon radnog sastanka, načelnik opštine Lopare dr Rado Savić potpisao je Sporazum o saradnji sa predstavnicima Fondacije „Lara“.\nCilj sastanka je bio predstavljanje projekta, aktivnosti i očekivani rezultati, kao definisanje smjernica međusobne saradnje na njegovoj realizaciji. Učesnici na sastanku bili su predstavnici Fondacije “Lara” i predstavnici opštine Lopare, Centra za socijalni rad Lopare, Doma zdravlja Lopare, Zavoda za zapošljavanje – Biro Lopare i Srednjoškolskog centra Vuk Karadžić.\nProjekat „Unapređenje implementacije međunarodnih standarda za zaštitu preživjelih na lokalnom nivou” se realizuje od 1.10.2016. godine sa ciljem unapređenja zaštite i podrške preživjelima integrisanjem međunarodnih standarda u politike na lokalnom nivou i jačanjem servisa podrške u pet lokalnih zajednica, i to na području Grada Bijeljina, opština Lopare, Vlasenica, Rogatica i Foča.\nProjekat je finansijski podržan od strane „UN WOMEN“ kancelarija u Bosni i Hercegovini.


Vulin: Uhapšen napadač na novinara u Novom Sadu - 16.04.2021, Sputnik Srbija\nEfikasnom akcijom policije rasvetljen je napad na novinara Daška Milinovića u Novom Sadu i uhapšen je prvi napadač, dok se za drugim traga, rekao je ministar... 16.04.2021, Sputnik Srbija\nvesti, novi sad, aleksandar vulin\n„Napad se desio u 6.45 ujutru, a već oko 13.09 uhapšen je prvi napadač. Za drugim napadačem, čiji je identitet takođe poznat, intenzivno se traga, kao i za organizatorima i naručiocima, o kojima takođe imamo saznanja“, precizirao je ministar, saopštio je MUP.\nPrema njegovim rečima, pripadnici Policijske uprave u Novom Sadu pokazali su efikasnost, a Ministarstvo unutrašnjih poslova posvećenost bezbednosti svakog građanina u našoj zemlji.\n„Nasilje u Srbiji neće proći. Svako ko se služi nasiljem mora da zna da za njega postoji zakon i da postoji organizovani odgovor države. Novinari zaslužuju posebnu pažnju naše zemlje i mi i na ovaj način pokazujemo koliko nam je važno da svako u našoj zemlji bude siguran i bezbedan, a da novinari mogu nesmetano da rade svoj posao. Nikakve siledžije u tome ih neće sprečiti“, poručio je Vulin.


Dodik: Nek se ljuti ko hoće, u RS se neće učiti o opsadi Sarajeva i genocidu - Sputnjik Srbija\n16:45 12 Jun 2021\nDodik: Nek se ljuti ko hoće, u RS se neće učiti o opsadi Sarajeva i genocidu\n16:22 06.06.2017 Preuzmite kraći link\nMilorad Dodik, predsednik Republike Srpske, rekao je da se u Srpskoj nikada neće izučavati lekcije koje govore o tome kako su Srbi, navodno, pod opsadom držali Sarajevo ili kako je počinjen genocid.\nDodik: Rusija predvodi borbu protiv rehabilitacije fašizma\n„Ti udžbenici se nikada neće izučavati u Republici Srpskoj. Nek se ljuti ko hoće. Ako žele da izučavaju tu vrstu priče, eno im u Federaciji škola pa nek uče. Mi to ne možemo da sprečimo“, poručio je Milorad Dodik.\nPodržao je najavu ministra prosvete i kulture RS Daneta Maleševića, da će na teritoriji RS biti zabranjeni udžbenici iz FBiH ukoliko u njih budu uvedene lekcije poput „opsade Sarajeva“ ili izučavanja „genocida u Srebrenici“.\nPredsednik RS rekao je da će u četvrtak biti održan sastanak koalicionih partnera na kojem će biti reči o saradnji na predstojećim izborima.\nNaveo je da na tom sastanku neće biti reči o rekonstrukciji Vlade RS kako se ne bi stekao utisak da se to radi pod pritiskom opozicije, preneli su banjalučki mediji.


ITA Airways nabavlja 12 aviona od AerCap-a | Avio Press\nIrska lizing kuća AerCap i novi nacionalni avio-prevoznik Italije potpisali su ugovor o najmu 12 modernih Airbus aviona. Naime, ITA Airways će od najveće svetske lizing kompanije nabaviti deset novih Airbusa A320neo kao i dva nova Airbusa A330, takođe iz serije „neo“. Isporuka letelica trebala bi da krene već naredne godine dok će poslednji avion biti dostavljen 2024. godine.\n„Integracija ovih novih aviona je savršeno u skladu sa planom za flotu kompanije. Ovaj ugovor predstavlja dalji korak u našoj strategiji izgradnje nove ekološki prihvatljive flote sa vodećim tehnologijama koje će optimizovati efikasnost i kvalitet usluge i značajno smanjiti uticaj na životnu sredinu,“ poručio je tehnički direktor kompanije ITA Airways Francesco Presicce.\nEvropa ITA Airways\nAerodrom Keflavik proširuje terminal


Održana konferencija povodom projekta Kancelarije za mlade „Apatin - moj grad“\nU prostorijama Javnog preduzeća za upravljanje putničkim pristaništem i marinom Apatin održana je konferencija za medije povodom projekta "Apatin - moj grad" čiji je nosilac Kancelarije za mlade opštine Apatin. Projekat se realizuje u saradnji sa Turističkom organizacijom opštine Apatin i Javnim preduzećem za upravljanje putničkim pristaništem i marinom Apatin, a svoju podršku je dalo i Udruženje Nemaca "Adam Berenc".\nNa konferenciji za medije prisustovali su Milana Srdić, koordinator Kancelarije za mlade, Ljiljana Krec, vd direktora JP za upravljanje putničkim pristaništem i marinom Apatin, Nemanja Jović, direktor Turističke organizacije opštine Apatin i Boris Mašić, predsednik Udruženja Nemaca "Adam Berenc".\nKonferenciju je otvorila Milana Srdić koja je istakla da je glavni cilj projekta edukacija i širenje svesti omladine i dece o kulturnoj i istorijskoj baštini, kao i prirodnim potencijalima kojima raspolaže opština Apatin. Tokom prethodne nedelje, održane su prezentacije projekta u apatinskim srednjim školama, gde su zainteresovani učenici imali prilike da se detaljnije upoznaju sa projektom, kao i da se prijave za učešće u istom. Nosilac kompletnog projekta je KZM, a sve aktivnosti u okviru projekta su besplatne, istakla je Srdić.\nU svom izlaganju, Nemanja Jović, je istakao da će projekat biti sproveden u dve faze. Prva faza počinje 19. marta kada će biti organizovane edukativne ekskurzije u trajanju od sedam dana, što uključuje obilazak kako Apatina, tako i svih sela apatinske opštine. Kroz sedam izleta deca će se upoznati sa turističkim atrakcijama i kulturno-istorijskim nasleđem Apatina.\nJović je dodao da će na ovim izletima učesnici aktivno učestvovati, a nakon završetka prve faze projekta deca će moći da se opredele da li će tu da završe svoje učestvovanje ili će ga nastaviti kroz njegovu drugu fazu.\nLjilana Krec, vd direktora JP za upravljanje putničkim pristaništem i marinom Apatin, objasnila je da druga faza projekta podrazumeva uključivanje i dece od prvog do četvrtog razreda osnovne škole gde će im učenici srednjih škola biti vršnjački edukatori koji će im organizovati izlete uz podršku rukovodioca projekta. Vršnjački edukatori će imati priliku da se bave istraživačkim radom na zadatu temu, i za njih će biti organizovane ekskurzije u Hrvatsku, Mađarsku kao i studijsko putovanje u Nemačku. Istraživački rad će biti predstavljen u formi kratkog filma, a najuspešniji će biti nagrađen novčanom nagradom. Prezentacija celog projekta i istraživačkog filma će biti predstavljen tokom apatinskih ribarskih večeri što ujedno predstavlja i završetak projekta.\nNa kraju konferencije obratio se i predsednik Udruženja Nemaca „Adam Berenc“ Boris Mašić je izrazio zadovoljstvo zbog učešća u projektu i istakao brojne potencijale apatinske opštine sa kojima će učenici imati priliku da se upoznaju kroz ovaj projekat u narednom periodu.\nTagovi: Projekat "Apatin - moj grad" Kancelarija za mlade opštine Apatin Milana Srdić Nemanja Jović Ljiljana Krec Boris Mašić


Italijani izbacili zvezdu iz reprezentacije zbog sramotnog poteza! - Smedia\nItalijani izbacili zvezdu iz reprezentacije zbog sramotnog poteza!\n07.10.2016 | 12:24\nItalijanski fudbaler Gracijano Pele izbačen je iz reprezentacije jer je, prilikom izmene na meču sa Španijom (1:1), odbio da se pozdravi sa selektorom Ðampjerom Venturom.\n“Ventura je u dogovoru sa Savezom doneo odluku da odstrani Pelea iz nacionalnog tima za utakmicu u Skoplju jer je pokazao nepoštovanje. Biti deo reprezentacije znači da deliš vrednosti i stav sa stručnim štabom, saigračima i navijačima“, navodi se...


Шта су лидери протеста у Хонгконгу договорили са Американцима? - Нови Стандард\nŠta su lideri protesta u Hongkongu dogovorili sa Amerikancima?\n05.09.2019. 17:21 16.07.2020.\nU Hongkongu su se pojavile radikalne grupe koje se otvoreno zalažu za otcepljenje od Kine, a to predstavlja ’crvenu liniju‘ za vlasti u Pekingu\nUprkos tome što je Keri Lam, šefica Vlade Hongkonga, objavila službeno povlačenje predloga zakona o izručenju, koji je izazvao tromesečne proteste u ovom gradu, demonstranti ne odustaju, a neki od njih tvrde da je potez vlasti stigao – prekasno.\nProtesti su počeli zbog protivljenja građana predlogu zakona o ekstradiciji, ali od tada su se proširili i uključuju pozive na „nezavisnu istragu policijske brutalnosti“ i zahteve za većom demokratijom.\nZAŠTO SE ĆUTI O NASILjU DEMONSTRANATA?\nDok demonstranti i brojni zapadni mediji i političari tvrde da je policija Hongkonga primenila prekomernu silu kako bi ugušila proteste, malo je medija koji su izveštavali o stepenu agresivnosti jednog dela učesnika demonstracija, koji su palili barikade po gradu, gađali policiju kamenicama i upadali u brojne ustanove, pa i u Parlament.\nDALEKO OD “KIŠOBRANA”\nKako za Sputnjik ocenjuje Borislav Korkodelović, spoljnopolitički komentator i odličan poznavalac prilika na Dalekom istoku, dešavanja u Hongkongu su u velikoj suprotnosti sa veoma mirnim i civilizovanim demonstracijama, koje su u tom gradu održane 2014. godine, takozvanom „Revolucijom kišobrana“, kada je deo stanovnika Hongkonga demonstrirao protiv izbornog zakona.\n„Sada postoje vrlo radikalne grupe, od kojih je jedna u okviru Politehničkog fakulteta u Hongkongu, a koje imaju i svoje političke ciljeve. Oni su nedavno izdali saopštenje, u kome se otvoreno zalažu za otcepljenje od Kine, što je jedna od ’crvenih linija‘ za vlasti u Pekingu. Takve grupe imaju čitava skladišta, arsenale oružja, zaštitnih maski i opreme, sa kojom izlaze na ulice i nemilosrdno se sukobljavaju sa policijom. Oni se pojavljuju na tim demonstracijama i sa američkim i britanskim, kao i starim kolonijalnim zastavama Hongkonga. Iako sada neko to pokušava da pripiše mladosti i ludosti učesnika protesta, to je ipak veoma jasan znak da oni ne prihvataju Kinu kao svoju maticu, bez obzira na to što je Kina probala da u patriotskom duhu u školama u Hongkongu promoviše objedinjavanje tog grada u okvir matice države“, objašnjava Korkodelović.\nTakođe, kako navodi, treba imati na umu i da su neki od najistaknutijih studentskih lidera, koji su i lideri među demonstrantima, poput Džošue Vonga, imali otvorene kontakte i sastanke po hotelima u Hongkongu sa šeficom političkog odeljenja američkog konzulata u Hongkongu, o čemu svedoče brojne fotografije.\nHong Kong je, podseća naš sagovornik, autonomna teritorija u sastavu Narodne Republike Kine, u okviru šeme „Jedna zemlja, dva sistema“, a Sjedinjene Američke Države imaju politiku sve oštrije konfrontacije prema Pekingu i u tom smislu verovatno vide Hongkong kao dobar adut.\n„Činjenica je da se SAD i Zapad plaše uspona Kine i svega onog što može da se dogodi u međunarodnim odnosima do 2047. godine, kada treba da istekne rok trajanja tom principu ’Jedna zemlja, dva sistema‘“, kaže Korkodelović.\nSa druge strane, kako kaže, Velika Britanija, Australija i Kanada ne mogu da prežale odlazak Hongkonga iz sastava Ujedinjenog Kraljevstva, zato što je bio jedan od ključnih globalnih finansijskih centara. Ipak, ističe Korkodelović, činjenica je da Hongkong poslednjih četrdesetak godina ima velikih društveno-ekonomskih i političkih problema.\n„Ti problemi, o kojima se malo pisalo i relativno se malo zna, a o kojima tek sada počinje da se govori, zasigurno su uticali na stepen agresivnosti jednog manjeg dela učesnika ovih demonstracija. Zato neki analitičari u Hongkongu uočavaju dva pokreta demonstranata – jednog veoma radikalnog, koji je u manjini, i znatno većeg broja građana, koji na jedan miran način iskazuju svoje nezadovoljstvo, i to ne samo ovim zakonom koji je Keri Lem definitivno povukla, već i ukupnim stanjem u gradu“, ukazuje Korkodelović.\nHongkong je, kaže, jedna ogoljena, neoliberalna tržišna privreda, u kojoj vladaju ogromne socijalne razlike. To je grad sa drugim najvećim brojem milionera na svetu, iza Njujorka, a pretekao je prošle godine Njujork po broju ultra bogatih ljudi.\n„Za Hongkong se kaže da je, bez obzira na stepen razvijenosti, jedan od vodećih gradova sa visokim stepenom socijalne nejednakosti. To je već decenijama nepodnošljivo za značaj broj stanovnika, a naročito za mlade ljude. Najočigledniji primer razloga za to nezadovoljstvo, koje se sada manifestuje u žestokim napadima na policiju, javne institucije i simbole NR Kine, jeste pitanje stanovanja u Hongkongu, jer taj grad ima najskuplji kvadratni metar u svetu, što je za veliki deo građana ogroman problem, a naročito za mlade ljude“, objašnjava Korkodelović.\nGrađani Hong Konga su, kaže, nezadovoljni i obrazovnim sistemom, a prisutna je i određena nostalgija i idealizacija prošlosti i vremena britanske kolonijalne uprave, kada je Hongkong bio u potpuno drugačijim odnosima.\n„Međutim, Hongkong sada u suštini ima veća demokratska prava i prava izbora, nego što je imao u doba kolonijalne britanske vlasti. Britanska vlast je nekada imenovala rukovodioce Hongkonga, dok sada postoji rukovodeće telo, čija je polovina sastava birana na direktnim izborima. Dakle, direktni izbori nisu postojali u vreme Britanaca, pa je ovo jedan značaj korak napred. Takođe, kriza 2008. godine žestoko je pogodila Hongkong i pitanje je kako bi taj grad prošao u vreme globalne finansijske krize da nije bilo Kine i njene finansijske pomoći“, napominje naš sagovornik.\nKorkodelović ne očekuje da će demonstracije u Hong Kongu naglo splasnuti nakon povlačenja zakona o ekstradiciji.\n„Čak ne isključujem mogućnost da će protesti biti nastavljeni istim intenzitetom, a da će se radikalne grupe posebno isticati. Zato je na mirnoj većini demonstranata i na ukupnom građanstvu Hongkong da se međusobno dogovore i da pokušaju da krenu konstruktivnim putem i putem pregovora sa gradskom upravom“, zaključuje Korkodelović za Sputnjik.\nNaslovna fotografija: Xiaomei Chen/scmp.com\nIzvor Sputnjik, 05. septembar 2019.\nPreporučujemoAmerikanciBorislav KorkodelovićprotestiSandra ČerinHongkong


Spartak ispraćen bez plena - Internet portal Kruševac\nNapredak je minimalnim rezultatom, sa 1:0, savladao gostujući subotički Spartak. Presudio je Jovović, golom iz 55-og minuta, kada je uspeo da savlada Mirkovića, golmana gostiju.\nIako minimalna, ova pobeda Napretku znači nova tri prvenstvena boda i, prilično visoku, šestu poziciju na superligaškoj tabeli, jedno mesto ispred poraženog Spartaka (isti broj bodova). Konstantno solidne partije i dobra atmosfera u klubu donose vidljive rezultate.\nU narednom kolu koje se igra 1. oktobra, a Napredak gostuje kod ekipe Radnika, očekuje se ozbiljna prvenstvena borba za bodove. Očekivanja Kruševljana su velika, sa obzirom na to da je domaćin tek na 11-om mestu i sa samo 9 bodova (skoro dvostruko manje od Napretkovih 16).\n← Nova atletska takmičenja\nPijanci vođeni na trežnjenje →


– Za prvi tim Spartaka debitovao sam još 2007. godine, u meču protiv IMT-a iz Beograda, odigrao sam sedam sezona, 126 ekipnih i 208 pojedinačnih susreta za Spartak, a prošle sezone sam odlučio da probam nešto novo. Zato sam i otišao u Požarevac, gde smo sezonu završili ekipno bez plej-ofa. Što se mojih pojedinačnih igara tiče, bili su na nivou prethodnih ligaških sezona, imao sam veći broj težih mečeva, u skoro svakom meču sam igrao protiv prvih igrača rivala. Ostao sam i ove, kao i prethodnih šest godina među osam najboljih igrača u državi, trudim se da održim određeni nivo. Kada pogledam proteklu sezonu, mogla je biti i bolja, pogotovo u ekipnom delu, ali su nas naivne greške sa početka koštale plasmana u plej-of – kratko Kostadinović rezimira učinak, pa se osvrće svom povratku u Suboticu:\n– Želja da u narednoj sezoni učestvujem na pro-tur turnirima u inostranstvu, uslovi za rad, ali i okupljanje mladih igrača, bili su presudni za moj povratak u Suboticu. Nadam se da će Halas ostati, jer sa njim bi Spartak imao ozbiljan tim, kao što je to bilo u našoj poslednjoj zajedničkoj sezoni, mislim da bi mogli do toliko željenog plej-ofa. Takođe, stvara se lepa atmosfera sa mladim igračima, tu su Bognar i Mihalović, u planu je dolazak još dva juniorska reprezentativca, Čokić je još uvek mlad, ali je sigurno ozbiljna budućnost Spartaka i dete koje moramo čuvati i pomagati mu da postane odličan senior.\nO ambicijama je u ovom momentu teško govoriti, mora se prvo videti ko će sa kakvim snagama u novu sezonu.\n– Pred nama su nove pripreme, imam i ja neke ideje koje ću predočiti treneru Gavriloviću. Svakako imamo u Subotici prelepu salu, odlične uslove, nema smisla da mi idemo negde. Takođe, postoji veliki broj igrača i klubova koji bi bili nama gosti, kao što je i rađeno prethodnih godina. Konačno, nadam se dobrim igrama, da se okupi što veći broj ljubitelja ovog sporta, da napunimo salu, a da Suboticu i Spartak prezentujemo u najlepšem svetlu.


U Nitri pišu svoju istoriju\nCrnogorski odbojkaši danas (15.30) gostuju Slovačkoj u pretposljednjem kolu kvalifikacija za EP - u slučaju pobjede, ostvariće prvi plasman na veliko takmičenje\nMiloš Ćulafić na meču sa Slovačkom u Baru\nDa li će u Nitri ispisati istoriju crnogorske odbojke, ili će “susret” sa istorijom biti odložen za 9. januar? Pred odbojkašima Crne Gore je danas protiv Slovačke (15.30 sati) prva meč lopta za prvi plasman na veliko takmičenje, na Evropsko prvenstvo, koje će se u septembru ove godine održati u Francuskoj, Sloveniji, Belgiji i Holandiji.\nCrna Gora je trenutno prva na tabeli grupe C, sa istim skorom (3-1), ali bodom više od drugoplasirane Slovačke. Pobjeda protiv današnjeg domaćina vodi na šampionat Starog kontinenta, sa prvog mjesta u grupi. U slučaju poraza, izabranici Veljka Bašića imaće šansu popravni četiri dana kasnije u Budvi protiv Moldavije, a samo trijumf u tom duelu značio bi prolaz na EP, jer bi naša selekcija u tom slučaju bila jedna od pet najboljih drugoplasiranih selekcija iz sedam grupa.\nZa zemlju koja nikada nije išla na odbojkaško Evropsko prvenstvo, reklo bi se, manje je važno kojim će putem do velikog cilja. Međutim, "crveni" su skoncentrisani i motivisani da posao završe već danas, kada imaju manji pritisak od domaćina, nego da to rade protiv Moldavije, koja ih je jedina do sada savladala u ovim kvalifikacijama (sa 3:2, nakon što je naša selekcija vodila 2:0 u setovima).\n"S velikom željom ulazimo u ovaj meč. Pokušaćemo da već u Slovačkoj obezbijedimo plasman na Evropsko prvenstvo. Čeka nas teška utakmica sigurno, ali borićemo se za svaki poen. Istina, imamo u rezervi taj popravni protiv Moldavije u Budvi, ali, ponavljam, sada razmišljamo samo o meču sa Slovačkom", rekao je za “Vijesti” Miloš Ćulafić, korektor naše selekcije.\nOd kada je nezavisna od Češke, Slovačka je nastupila na devet od 12 evropskim prvenstava, a na posljednjih devet nije nastupila samo 2005. godine. Najbolji rezultat je ostvarila 2011. godine, kada je bila peta. Danas će, zasigurno, biti silno motivisana da nastavi kontinuitet nastupa na EP, ali i da se revanšira Crnoj Gori za poraz od 3:0 u Baru.\n"Očekuje nas teška utakmica protiv Slovačke, prva od dvije koja može da odluči naš prolaz na Evropsko prvenstvo. Pokazali smo u Baru da možemo, i te kako, da igramo sa njima, savladali smo ih 3:0. Ovoga puta će biti znatno teže, ali se nadamo da ponovo možemo da izađemo kao pobjednici. Spremi smo i motivisani, idemo na pobjedu", rekao nam je Nikola Lakčević, libero “crvenih”.\nKravarik: Pritisak je veliki, ali smo spremni\nZa razliku od Crne Gore, Slovaci su u pripremi za današnji meč odigrali kontrolnu utakmicu, u gostima su savladali Austriju 3:0.\n"Protiv Austrije je sve bilo kako treba, koncentracija, raspoloženje u igri i dobra komunikacija. Takav pristup treba da bude i protiv Crne Gore, iako će taj meč, naravno, biti drugačiji od onog protiv Austrije, jer je u igri prolaz na Evropsko prvenstvo. Pritisak je veliki, ali mislim da smo spremni. Ne želimo da se prilagođavamo igri protivnika, želimo da igramo našu igru, ono što smo spremali. Uradićemo sve da na terenu to izgledao dobro", rekao je selektor Slovačke Andrej Kravarik.\nSlovačka je i prethodna dva meča kod kuće, protiv Islanda i Moldavije, odigrala u Nitri, i oba je dobila po 3:0.\nNitra je pokazala da je pravi dom za ovu reprezentaciju, i mi ćemo se potruditi da navijači u dvorani i čitava Slovačka na kraju budu zadovoljni", dodao je Kravarik.\nNikola LakčevićMiloš ĆulafićOdbojkaši Crne Gore\n15.05. 22:45 h\t26270\n15.05. 17:49 h\t23876\n15.05. 19:57 h\t13644\n15.05. 10:47 h\t11647\n15.05. 17:44 h\t9618


Nemačka odlučuje o srpskoj kandidaturi | Glas javnosti\nPočetna > Politika > Nemačka odlučuje o srpskoj kandidaturi\nSrbija bi početkom marta mogla da očekuje status kandidata za članstvo u EU, izjavio je Nikola Jovanovic\nBEOGRAD - Srbija bi početkom marta mogla da očekuje status kandidata za članstvo u EU, a tu odluku doneće "francusko-nemački motor, odnosno Nemačka kao stariji partner", izjavio je Nikola Jovanović, urednik časopisa Izazovi evropskih integracij.\n"To zavisi od događaja na terenu i u političkom dijalogu, kao i od situacije u EU, ali mislim da možemo očekivati da Srbija dobije makar status kandidata. Ipak, budući da smo se nadali i u decembru treba biti oprezan", rekao je Jovanović.\nIstakavši da će napredak u dijalogu Beograda i Prištine biti ključan za odluku o statusu kandidata, on je naveo da Srbija ispunjava tehničke uslove, ali da je, kada su u pitanju politički, poput saradnje sa Euleksom, pitanje kako će ih zemlje članice tumačiti.\n"Sigurno je da je Srbija posvećena dijalogu, formirana je kancelarija za podršku pregovaračkom procesu, vlada je donela nekoliko uredbi i zaključaka vezano za implementaciju i možemo reći da se čini sve što je Evropska komisija zacrtala kao kriterijum. Ali, Evropski savet je dao i političke uslove, poput saradnje sa Euleksom i videćemo da li to znaci sloboda kretanja ili primena Ahtisarijevog plana", rekao je on za RTS.\nJovanović je naveo da do različitih tumačenja može doći i kada je u pitanju regionalno predstavljanje Prištine u multilateralnim inicijativama i istakao da treba utvrditi šta se od Srbije očekuje - da bude odgovorna za sve što postigne ili ne postigne u dijalogu, ili da u njemu konstruktivno učestvuje.\n"Srbija se, na primer, zacementirala da neće da odustane od Rezolucije 1244 kod regionalnog predstavljanja, ali je bila fleksibilna po drugim pitanjima kao što je, na primer, učešće Unmika. Na Srbiji je da pokaže maksimum konstruktivnosti u okviru svojih crvenih linija, a ako to ne bude moguće, onda je na diplomatiji da to predstavi kao najviše što se moglo postići", rekao je Jovanović.\nOn je dodao da je na Srbiji da u naredni mesec dana pokaže da je dobar partner u dijalogu i država koja je usvojila sve uslove dovoljne za status kandidata, a da će konačna odluka zavisiti najviše od Nemačke.


Počinje 'vrteška' na Marakani - Domaći fudbal, Fudbal, Top News\nPočinje ‘vrteška’ na Marakani\nAleksandar Milosavljević 15.12.2013., 12:42\nOdmah po okončanju jesenjeg dela sezone u Jelen Superligi krenulo se sa nagađanjima ko bi mogao da dođe, a ko da ode iz Crvene zvezde. Kao po običaju prvi kojeg su mediji povezali sa crveno-belima je Aleksandar Luković.\nFudbaler Zenita bi zaista mogao da dođe na šestomesečnu pozajmicu pošto u ruskom timu praktično ne zaigrava, ali bi morale da se poklope sve kockice odnosno da klub iz Sankt Peterburga preuzme veći deo njegove palte. Pored Lukovića za mesto štopera, koje se pokazalo kao najslabija karika u timu sa Marakane, konkurišu brojni fudbaleri.\nPonov je aktuelan Jagoš Vuković, kojeg je predsednik Dragan Džajić želeo i prošlog leta, zatim tu je njegov saigrač iz Vojvodine Branislav Trajković, potom još trojica bivših Zvezdaša Nikola Vujadinović, Ognjen Vranješ i Vujadin Savić, a spominju se i mladi reprezentativci Uroš Vitas i Nemanja Lakić-Pešić, kao i iskusni crnogorski reprezentativac Miodrag Džudović.\nŠto se tiče odlaska na izlaznim vratima su Filip Kasalica, koji sve češće pokazuje nezadovoljstvo svojim statusom u timu, kao i golman Boban Bajković. Međutim, i jedan i drugi mogu da idu iz kluba jedino ukoliko zainteresovani za njihove usluge plate određeno obeštećenje. Za špica ono iznosi 700.000 evra, dok je višegodišnji golman crveno-belih procenjen na 300.000 evra. Ukoliko za njih stignu ponude klub bi mogli da napuste i Novak Martinović i Jovan Krneta pošto trener Stojanović nije zadovoljan njihovim izdanjima, dok će nekoliko mlađih igrača završiti na pozajmici.\nPrethodna vest Đorđević se dogovorio i sa Đilasom, uskoro promocija\nSledeća vest Izazovne srpske odbojkašice ukrasile seksi kalendar Kana (VIDEO)\nĐorđević se dogovorio i sa Đilasom, uskoro promocija\nIzazovne srpske odbojkašice ukrasile seksi kalendar Kana (VIDEO)


Beta 15. septembra 2020. 22:25\nPalestinski predsednik Mahmud Abas izjavio je večeras posle potpisivanja sporazuma o normalizaciji odnosa Izraela i dve zemlje Zaliva da „nema mira“ na Bliskom istoku bez „okončanja okupacije“.\n„Neće biti mira, bezbednosti ni stabilnosti ni za koga u regionu ako nema kraja okupacije i poštovanja punih prava palestinskog naroda“, naveo je palestinski predsednik u saopštenju koje prenosi Frans pres.\nAbas je ocenio da „ne postoji problem izmedju zemalja koje su potpisale sporazume i izraelske okupacione vlasti već sa palestinskim narodom koji pati pod okupacijom“, navela je palestinska zvanična agencija Vafa (Wafa).\n„Ceremonija u Vašingtonu nije istorijski mirovni sporazum, već istorijski sporazum o oružju. Ne prihvata realnost u kojoj Palestinci žive pod okupacijom bez nezavisnosti ili osnovnih prava u zamenu za avione i sajber sisteme. Nekoliko biznismena će imati koristi od ovog dana i svako zna da nema ni jedne osobe na Bliskom istoku koja će se osećati slobodnije ili sigurnije“, rekao je lider partije Zajednička lista Ajman Odeh.\n„Naš narod insistira na nastavku svoje borbe dok ne osigura povratak svih svojih prava“, naveo je Hamas koji vlada pojasom Gaze pošto su dve rakete ispaljene večeras sa te palestinske teritorije na jug Izraela.


- Mislim da znam šta može da bude sadržaj iznenađenja, pre će biti da ću to da odbijem, mislim da ću morati da odbijem susret s Trampom. LJudi pričaju o 4. septembru, a suština je u 3. sepmtembru. Šta će se desiti u noći između ta dva dana, videćemo. Verujem da ćemo se o ekonomskim pitanjima lako dogovoriti - rekao je Vučić.\nŠta je predsednik još pričao o putu za Vašington pročitajte KLIKOM OVDE.


Drustvo - datum: 2019-10-19\nViše pripadnika Vojske unaprijeđeno u više činove FLEŠ\nUnaprijeđeni pripadnici VCG\nPo odluci Savjeta za odbranu i bezbjednost unaprijeđen je 41 oficir Vojske Crne Gore (VCG), dok su odlukom načelnika Generalštaba više činove dobila 33 podoficira.\nNačelnik Generalštaba Dragutin Dakić kazao je da je unapređenje rezultat profesionalnog, odgovornog i predanog rada prema postavljenim zadacima. On je zaključio da će se nastaviti sa radom na obrazovanju VCG, kako bi, u okviru NATO-a, bili spremni da odgovore na sve zahtjevne bezbjednosne izazove.\nNacionalne parkove Crne Gore (NPCG) do 14. oktobra posjetilo je 560.000 posjetilaca, što je za 32 odsto više u odnosu na isti period prošle godine, saopšteno je iz tog javnog preduzeća.\n– Dobri rezultati ljetnje turističke sezone obavezuju nas da i u narednom periodu planiramo unapređenje postojeće infrastrukture i ujedno osmišljavanje nove – navodi se u saopštenju.


Italija: Matarela pozvao Dragija, na pomolu vlada stručnjaka\nTanjug 3. februara 2021. 09:42\nRIM – Propali su pokušaji posredovanja među paralamentarnim strankama da se dogovore o podršci vladi koja bi nastvila da vodi zemlju, nakon što je pala koaliciona vlada stranaka levog centra, pišu italijanski mediji.\nPredsednik Serđo Matarela pozvao je za danas bivšeg direktora Centralne evropske banke (CEB) Maria Dragija na razgovor, a to znači da će njemu ponuditi mandat da sastavi novu vladu “vanstranačkih stručnjaka”, navode mediji.\nKriza italijanske vlade dešava se u veoma teškom vremenu i svako ko bude na čelu nove izvršne vlasti moraće pod hitno da se bavi merama za zaustavljanje zdravstvene krize izazvane pandemijom kovida19, ekonomskom krizom, socijalnim tenzijama i da hitno uradi plan upotrebe 209 milijardi evra, koje je Italija dobila od Evropske unije da bi se oporavila od posledica krize.\nMario Dragi, koga još zovu i super-Mario, bio je na čelu Centralne evropske banke.\nOstao je zapamćen njegov govor iz 2014 godine kada je rekao da će „sačuvati evro po bilo koju cenu”.\nPre nego što je postao direktor CEB bio je guverner italijanske centralne banke, direktor trezora i kratko vreme je radio za jednu od največhih banaka na svetu “Goldman Saks”.\nNakon kraja mandata u CEB, Dragi se retko pojavljivao u javnosti, izuzetak je u martu prošle godine kada je za engleski dnevni list “Fajnenšel Tajms” izjavio da se „nalazimo u ratu protiv korona virusa, da treba reagovati brzo, oklevanje bi moglo imati visoku cenu”.


SKUPŠTINA RS: POSLANICIMA JE OSTALO DA RAZMOTRE JOŠ OKO 30 AMANDMANA NA NA PREDLOG ZAKONA O OSNOVNOM OBRAZOVANJU I VASPITANJU, A ONDA ĆE PREĆI NA RASPRAVU O AMANDMANIMA NA PREOSTALE PREDLOGE IZ PAKETA PROSVETNIH ZAKONA\nPoslanici Skupštine Srbije su završili rad, a na narednoj sednici će nastaviti raspravu o amandmanima na predlog zakona o osnovnom obrazovanju i vaspitanju. Poslanicima je ostalo da razmotre još oko 30 amandmana na taj budući propis, a onda će preći na raspravu o amandmanima na preostale predloge iz paketa prosvetnih zakona.\nPred poslanicima su predlozi zakona o srednjem vaspitanju i obrazovanju, o obrazovanju odraslih, izmene i dopune zakona o osnovama obrazovanja i vaspitanja, učeničko i studentskom standardu.\nUloženo je ukupno 366 amandmana, na predlog izmena Zakona o osnovama sistema obrazovanja i vaspitanja vlada je prihvatila devet amandmana, isto toliko i na Predlog zakona o srednjem obrazovanju i vaspitanju, a sve prihvaćene izmene, prema rečima Obradovića, neće suštinski izmeniti predložena rešenja.\nNa predlog izmena zakona o učeničkom i studentskom standardu prihvaćen je samo amandman LSV, kojim se precizira da "učenik, odnosno student za koga se utvrdi da je zloupotrebom ostvario pravo na stipendiju za izuzetno nadarene učenike, odnosno studente, trajno gubi pravo na tu stipendiju i dužan je da vrati dobijeni iznos do početka narednog semestra".\nKada je reč o Predlogu zakona o obrazovanju odraslih prihvaćen je amandman DSS, kojim se precizira da "javno priznati organizator aktivnosti obrazovanja, kome je iz zakonom navedenih razloga oduzeto odobrenje za rad, može ponovo pokrenuti postupak radi sticanja statusa javno priznatog organizatora aktivnosti, tek po isteku dve godine od dana oduzimanja odobrenja".